polyglot-tagger/wikipedia-language-snippets-filtered huggingface dataset:
ಪಿರಾಮಿಡ್ ವಿನ್ಯಾಸದಲ್ಲಿ ಮೇಲಿನ ಸ್ಥಾನವನ್ನು ಪಡೆದುಕೊಂಡಿವೆ. ಗೀಜಾದ ಮಹಾ ಪಿರಾಮಿಡ್ ಇದು ಈಜಿಪ್ತ್‌ನಲ್ಲಿ ಏರಿಕೆ ಕ್ರಮ ಮತ್ತು ಇಳಿಕೆ ಕ್ರಮದ ಎರಡೂ ರೀತಿಯ ವಿಭಾಗಗಳನ್ನು ಹೊಂದಿರುವ ಏಕೈಕ ಪಿರಾಮಿಡ್ ಆಗಿದೆ. ಗೀಜಾ ಸಂಕೀರ್ಣದ ಪ್ರಮುಖ ಭಾಗವು ಕಟ್ಟಡಗಳ ಒಂದು ಸ್ಥಾಪನೆಯಾಗಿದೆ, ಅದು ಖುಫುರ ಸ್ಮರಣಾರ್ಥವಾಗಿ ಎರಡು ಶವಾಗಾರ ಮಂದಿರಗಳು (ಒಂದು ಪಿರಾಮಿಡ್‌ಗೆ ಸನಿಹದಲ್ಲಿದೆ ಮತ್ತು ಇನ್ನೊಂದು ನೈಲ್‌ನ ಸಮೀಪದಲ್ಲಿದೆ), ಖುಫುರ ಪತ್ನಿಯರಿಗಾಗಿ ಮೂರು ಸಣ್ಣದಾದ ಪಿರಾಮಿಡ್‌ಗಳನ್ನು ಹೊಂದಿದೆ, ಎಲ್ಲದಕ್ಕಿಂತಲೂ ಚಿಕ್ಕದಾದ ಒಂದು "ಸೆಟಲೈಟ್" ಪಿರಾಮಿಡ್ ಇದು ಎರಡು ಮಂದಿರಗಳನ್ನು ಸಂಯೋಜಿಸುವ ಒಂದು ಎತ್ತರಿಸಿದ ಕಾಲುದಾರಿಯಾಗಿ ನಿರ್ಮಾಣವಾಗಲ್ಪಟ್ಟಿದೆ, ಮತ್ತು ಉದಾತ್ತ ನೀತಿಯನ್ನು ಪ್ರತಿಬಿಂಬಿಸುವುದಕ್ಕಾಗಿ ಸಣ್ಣ ಚಪ್ಪಡಿ ಕಲ್ಲುಗಳು ಸ್ಮಾರಕವನ್ನು ಆವರಿಸಿಕೊಂಡಿವೆ.
ಈ ಪಿರಾಮಿಡ್ಡಿನ ಹೊರಮಾಟವನ್ನು ಬಿಳಿ ಮಿಶ್ರಿತ ಕೆಸಿಂಗ್‌ ಕಲ್ಲುಗಳಿಂದ ಇಳಿಜಾರು ಮುಖದಲ್ಲಿ ಕಟ್ಟಲಾಗಿದೆ. ಆದರೆ ಅವು ಚಪ್ಪಟೆಯಾಗಿವೆ. ಸುಣ್ಣದ ಕಲ್ಲುಗಳನ್ನು ಅತ್ಯಂತ ನುಣ್ಣಗೆ ಮಾಡಲಾಗಿದೆ. ಅವುಗಳನ್ನು ಅತ್ಯಂತ ಜಾಗ್ರತೆಯಿಂದ ೫½ಮುಂಗೈ ಅಳತೆಯಲ್ಲಿ ಓರೆಯಾಗಿ ಬೇಕಾದ ಆಕಾರ ಬರುವಂತೆ ನಯವಾಗಿ ಕೆತ್ತಲಾಗಿದೆ. ಈಗ ನೋಡಲು ಒಂದೇ ಸಿದ್ದಾಂತದಡಿಯಲ್ಲಿ ಕೊರೆದು ಇರಿಸಿದಂತೆ ಭಾಸವಾಗುತ್ತದೆ. ಕ್ರಿ.ಪೂ.೧೩೦೦ರಲ್ಲಿ ನಡೆದ ಸಾಂದ್ರವಾದ ಭೂಕಂಪದಲ್ಲಿ ಬಹಳಷ್ಟು ಸುಣ್ಣದ ಕಲ್ಲುಗಳು ನಾಶವಾದವು.
ಅವುಗಳನ್ನು ನಂತರದಲ್ಲಿ ಬಾಹ್ರಿ ಸುಲ್ತಾನ್‌ ಅನ್‌ ನಸಿರ್‌-ಅದ್‌-ದಿನ್‌ ಆಲ್‌ ಹಸನ್‌ ಈತನು ೧೩೫೬ರಲ್ಲಿ ಕೈರೋದಲ್ಲಿ ಮಸೀದಿಗಳನ್ನು ಮತ್ತು ಕೋಟೆಗಳನ್ನು ಕಟ್ಟಲು ಹೊತ್ತೊಯ್ದನು. ಈ ಕಲ್ಲುಗಳನ್ನು ಇಂದಿಗೂ ಪಿರಾಮಿಡ್ಡಿನ ಭಾಗವೆಂದು ಗುರುತಿಸ ಬಹುದಾಗಿದೆ. ನಂತರ ಸಂಶೊಧಕರ ವರದಿಯ ಪ್ರಕಾರ ಅವು ಹೆಚ್ಚಿನ ಪ್ರಮಾಣದಲ್ಲಿ ಸುಣ್ಣದ ಕಲ್ಲುಗಳನ್ನು ಕಳೆದುಕೊಳ್ಳುತ್ತಾ ಸವಕಳಿಯಾಗುತ್ತಾ ಬಂದವು. ಉತ್ಖನನದ ವೇಳೆಯಲ್ಲಿ ಬಹುತೇಕ ಸುಣ್ಣದ ಕಲ್ಲುಗಳನ್ನು ಹಾಳುಗೆಡವಲಾಯಿತು.
ಇಂದು ಕೆಳಸ್ಥರಗಳಲ್ಲಿ ಸ್ವಲ್ಪ ಪ್ರಮಾಣದಲ್ಲಿ ಸುಣ್ಣದ ಕಲ್ಲುಗಳನ್ನು ಪಿರಾಮಿಡ್‌ನ ಸುತ್ತಲೂ ಶತಮಾನದ ವ್ಯಕ್ತಿ ನಿಷ್ಠೆಯ ಕುರುಹಾಗಿ ಕಾಣಬಹುದಾಗಿದೆ. ಪಿಟ್ರಿಯವರೂ ಕೂಡ ೧೯೩ ಸೆ.ಮಿ. ೨೫ಸೆ.ಮಿ. ಕಲ್ಲುಗಳಿರುವುದನ್ನು ಗುರುತಿಸಿದ್ದಾರೆ. ಅವರ ನಿರ್ಧಾರದಂತೆ ಉತ್ತರಭಾಗದಲ್ಲಿನ ಶಿಖರವನ್ನು ನಂತರ ಆದ ತಪ್ಪನ್ನು ಸರಿಪಡಿಸಿಕೊಳ್ಳುವುದಕ್ಕೊಸ್ಕರ ಪುನಃ ಬದಲಾಯಿಸಿ ಕಟ್ಟಲಾಗಿದೆ.
ಈ ಕಟ್ಟಡದ ಕಾರ್ಯವನ್ನು ಈಗಿನ ಕಾಲದ ನೇತ್ರತಜ್ಞನಿಗೆ ಹೋಲಿಸಿ ಸರಿಯಾದ ಕೋನದಲ್ಲಿ ಕಲ್ಲುಗಳನ್ನು ಜೋಡಿಸಿ ನಿರ್ಮಿಸುವ ಕಾರ್ಯವು ಸಿಮೆಂಟ್‌ ದೊರೆಯುವ ಈ ಕಾಲದಲ್ಲಿಯೂ ದುಸ್ಸಾದ್ಯವಾದ ಕೆಲಸವಾಗಿದೆ ಎಂದಿದ್ದಾರೆ. ಅವರ ಪ್ರಕಾರ ಗಾರೆಯು ಕಲ್ಲುಗಳು ಒಂದಕ್ಕೊಂದು ಸರಿಯಾಗಿ ಹೊಂದಿಕೊಳ್ಳುವಂತೆ ಮಾಡಿ ಈ ಅಸಾಧ್ಯವಾದ ಕೆಲಸವನ್ನು ಸಾಧ್ಯವಾಗಿಸಿ ತೋರಿಸಿದೆ.
ಪಿರಾಮಿಡ್‌ ಕಟ್ಟಡ ನಿರ್ಮಾಣ ತಂತ್ರಜ್ಞಾನದ ಬಗ್ಗೆ ಹಲವು ಬಗೆಯ ವಾದಗಳಿವೆ. ಕಲ್ಲುಗಳನ್ನು ಗಣಿಯಿಂದ ತಂದವುಗಳೆಂದು ಎಲ್ಲರೂ ನಂಬುವುದಿಲ್ಲ. ವಸ್ತು ವಿಜ್ಞಾನ ಶಾಸ್ತ್ರಜ್ಞರಾದ ಜೊಸೆಫ್‌ ಡೆವಿದೊವಿಟ್ಸ್‌ ಹೇಳುವ ಪ್ರಕಾರ ಅವರು ಸುಣ್ಣದಕಲ್ಲುಗಳಿಂದಲೇ ಗಾರೆಯುನ್ನೂ ತಯಾರಿಸಿದ್ದಾರೆ ಎಂದು ಹೆಳುತ್ತಾರೆ ಆದರೆ ಅದನ್ನು ಇತರ ಈಜಿಪ್ತ್‌ ಶಾಸ್ತ್ರಜ್ಞರು ಒಪ್ಪುವುದಿಲ್ಲ. ಉಳಿದವರ ಪ್ರಕಾರ ದೊಡ್ಡಕಲ್ಲುಗಳನ್ನೇ ಪಿರಾಮಿಡ್‌ನ ಹತ್ತಿರ ಸಾಗಿಸಲಾಗಿದೆ.
ಆದರೆ ಅವರು ಅದನ್ನು ಎಳೆದು ತಂದರೋ, ಎತ್ತಿ ತಂದರೋ, ಅಥವಾ ಉರುಳಿಸುತ್ತಾ ಬಂದರೋ ಎಂಬುದನ್ನು ನಂಬುವುದಕ್ಕಾಗುವುದಿಲ್ಲ. ಗ್ರೀಕರು ನಂಬುವ ಪ್ರಕಾರ ಗುಲಾಮರ ದುಡಿಮೆಯನ್ನು ಈ ಕಾರ್ಯಕ್ಕೆ ಬಳಸಿಕೊಳ್ಳಲಾಗಿದೆ. ಆದರೆ ಆಧುನಿಕ ಈಜಿಪ್ತ್‌ ಶಾಸ್ತ್ರಜ್ಞರ ಪ್ರಕಾರ ಹತ್ತಾರು ಸಾವಿರ ಚಾಣಾಕ್ಷ ಕೆಲಸಗಾರರಿಂದ ಈ ಕಾರ್ಯವನ್ನು ಮಾಡಲಾಗಿದೆ. ವೆರ್ನರ್‌ ಅವರ ಪ್ರಕಾರ ೧೦೦,೦೦೦ ಪುರುಷರ ಎರಡು ಗುಂಪು ಗಳಿದ್ದು, ೨೦,೦೦೦ ಐದು ಜಾ ಅಥವಾ ಫೈಲ್ ದಂತೆ ಅವರ ಸಾಮರ್ಥ್ಯಕ್ಕೆ ತಕ್ಕಂತೆ ಶ್ರೇಣಿ ಹಂಚಿಕೆ ನಡೆಸಲಾಗಿತ್ತು. ತದನಂತರ ಅವರ ಚಾಣಾಕ್ಷತನಕ್ಕೆ ತಕ್ಕಂತೆ ಅವರನ್ನು ವಿಭಾಗಿಸಲಾಗಿತ್ತು.
ಪಿರಾಮಿಡ್‌ನ ಅತಿದೊಡ್ಡ ರಹಸ್ಯವು ಅದರ ನಿರ್ಮಾಣದಲ್ಲಿನ ಯೋಜನೆಯಾಗಿದೆ. ಜೊನ್‌ ರೊಮರ್‌ ಅವರ ಪ್ರಕಾರ ಈ ಪಿರಾಮಿಡ್‌ ಕೂಡ ಇತರ ಪಿರಾಮಿಡ್‌ನ ತಂತ್ರಜ್ಞಾನವನ್ನೇ ಒಳಗೊಂಡಿದ್ದು ಕೆಳಂತಸ್ತಿನಲ್ಲಿ ೧ ರಿಂದ ೧ ಅನುಪಾತವನ್ನು ಹೊಂದಿದೆ. ಅವರು ಬರೆದಂತೆ ಈ ಕೆಲಸದ ಯೋಜನೆಯ ಚಿತ್ರಣವು ಅಷ್ಟೊಂದು ನಿಖರವಾಗಿದ್ದರಿಂದಲೇ ಇಂತಹ ದೊಡ್ಡ ನಿರ್ಮಾಣವನ್ನು ಮಾಡಲು ಸಾಧ್ಯವಾಯಿತು.
ಪಿರಾಮಿಡ್‌ನ ಸುತ್ತಲೂ ಮೂರು ಹಡಗಿನ ಆಕಾರದ ಗುಣಿಗಳಿವೆ ಅವುಗಳಲ್ಲಿ ಸಂಪೂರ್ಣವಾದ ಹಡಗನ್ನು ಇಡಬಹುದಾಗಿದೆ ಮತ್ತು ಅವುಗಳು ಅಷ್ಟು ಆಳವಾಗಿಲ್ಲ. ಮೇ ೧೯೫೪ರಲ್ಲಿ ಪ್ರಾಕ್ತನ ಶಾಸ್ತ್ರ ಶಾಸ್ತ್ರಜ್ಞರಾದ ಕಮಾಲ್‌ ಈ ಮುಲ್ಲಾಖ್ ಅವರು ನಾಲ್ಕನೇ ಗುಣಿಯನ್ನು ಕಂಡು ಹಿಡಿದಿ ದ್ದಾರೆ. ಅದು ಉದ್ದನೆಯ ತೆಳ್ಳನೆಯ ಚೌಕಾಕಾರದಲ್ಲಿದ್ದು ೧೫ ಟನ್‌ವರೆಗಿನ ತೂಕವನ್ನು ಹಿಡಿದುಕೊಳ್ಳುವಷ್ಟು ಸಶಕ್ತವಾಗಿದೆ. ಒಳಗಡೆ ೧,೨೨೪ ಮರದ ತುಂಡುಗಳಿದ್ದು ಅತ್ಯಂತ ಉದ್ದವಾದ ಮತ್ತು ಅತ್ಯಂತ ಚಿಕ್ಕವುಗಳನ್ನೂ ಹೊಂದಿದೆ. ಇವು ಸಮೀಪದಲ್ಲಿನ ಹಡಗು ನಿರ್ಮಾಣಕಾರರಾದ ಹಾಜ್‌ ಅಹಮದ್‌ ಯುಸುಪ್‌ ಅವರ ಜವಾಬ್ದಾರಿಯಾಗಿದ್ದವು.
ಅವರು ನಿಧಾನವಾಗಿ ಮತ್ತು ನಿಖರವಾಗಿ ಹೇಗೆ ಈ ತುಂಡುಗಳ ಜೋಡಣೆಯಾಗಿತ್ತು ಎಂಬುದನ್ನು ವಿಶ್ಲೇಷಿಸಿದ್ದಾರೆ. ಈ ಮರದ ತುಂಡುಗಳನ್ನು ಸಂಪೂರ್ಣ ನಿರ್ಮಾಣ ಮುಗಿಯುವ ವರೆಗೂ ಅಂದರೆ ಹದಿನಾಲ್ಕು ವರ್ಷವು ಬಳಸಿಕೊಳ್ಳಲಾಗಿದೆ. ಇದರ ಫಲವೆಂದರೆ ನಯನ ಮನೋಹರ ವಾದ ಉದ್ದವಾದ ಹಡಗುಗಳು ನಿರ್ಮಾಣವಾದವು ಮರದ ಬೊಡ್ಡೆಗಳನ್ನು ಹಗ್ಗಗಳಿಂದ ಬಂದಿಸಲಾಗುತ್ತಿತ್ತು. ಈಗ ಅದನ್ನು ಹಡಗಿನಾಕಾರದಲ್ಲಿ ಪಿರಾಮಿಡ್‌ನ ಒಳಗಡೆ ಹವಾನಿಯಂತ್ರಣ ಕೊಟಡಿಯಲ್ಲಿರುವ ಮ್ಯೂಸಿಯಂನಲ್ಲಿ ನೋಡಬಹುದಾಗಿದೆ. ಮ್ಯೂಸಿ ಯಂನ್ನು ಕಟ್ಟುವಾಗ ಎರಡನೇ ಹಡಗು ಗುಣಿಯನ್ನು ಸಂಶೋಧಿಸಲಾಯಿತು. ಅದನ್ನು ಇನ್ನುವರೆಗೂ ತೆಗೆಯಲಾಗಿಲ್ಲ ಕಾರಣವೆಂದರೆ ಮುಂದೆ ಬರುವ ತಂತ್ರಜ್ಞಾನದಿಂದಾಗಿ ಹೆಚ್ಚಿನ ಮಾಹಿತಿಯನ್ನು ಕಲೆಹಾಕಬಹುದು ಎಂದು ಅಂದಾಜಿಸಲಾಗಿದೆ.
ಕಟ್ಟಡವು ಸುಮಾರು ೨.೩ ಮಿಲಿಯನ್‌ ಸುಣ್ಣದ ಕಲ್ಲುಗಳನ್ನು ಹೊಂದಿದೆ. ಬಹುತೇಕವಾಗಿ ಎಲ್ಲ ಕಲ್ಲುಗಳನ್ನು ಹತ್ತಿರದ ಕಲ್ಲುಗಣಿಗಳಿಂದ ತಂದವುಗಳಾಗಿವೆ. ಹೊರಮೈಯಲ್ಲಿ ಬಳಸಲಾದ ತುರಾ ಸುಣ್ಣದ ಕಲ್ಲನ್ನು ಹತ್ತಿರದಲ್ಲಿರುವ ನದಿಯ ಉದ್ದಗಲಕ್ಕೂ ಸಂಗ್ರಹಿಸಲಾಗಿದೆ. ದೊಡ್ಡ ಗ್ರೈನೈಡ್‌ ಕಲ್ಲುಗಳು ರಾಜನ ಕೊಣೆಯ ಹತ್ತಿರದಲ್ಲಿ ಕಂಡುಬರುತ್ತವೆ.ಇವುಗಳು ಸುಮಾರು ೨೫ ರಿಂದ ೮೦ ಟನ್‌ಗಳಷ್ಟು ತೂಕವಿದ್ದು ಅವುಗಳನ್ನು ೫೦೦ ಮೈಲುಗಳಿಗಿಂತಲೂ ದೂರದ ಆಸ್ವಾನ್‌ದಿಂದ ತರಲಾಗಿದೆ. ಪ್ರಾಚೀನ ಈಜಿಪ್ತಿಯನ್ನರು ಕಲ್ಲುಗಳಿಗೆ ಮರದಿಂದ ತಯಾರಿಸಿದ ಸುತ್ತಿಗೆ ಮತ್ತು ಬೆಣೆಗಳ ಮೂಲಕ ಹೊಡೆದು ನೀರಿನಲ್ಲಿ ನೆನೆಸುತ್ತಿದ್ದರು.
ಕಲ್ಲು ನೀರಿನಲ್ಲಿ ಚೆನ್ನಾಗಿ ನೆನೆದ ಬಳಿಕ ಮತ್ತು ಜೋರಾಗಿ ಹೊಡೆದು ಕಲ್ಲುಗಳ ಬಿರುಕನ್ನು ದೊಡ್ಡ ಮಾಡುತ್ತಿದ್ದರು. ಒಮ್ಮೆ ಆ ಕಲ್ಲುಗಳನ್ನು ಕತ್ತರಿಸಿದ ಬಳಿಕ ಅವುಗಳನ್ನು ನೈಲ್‌ ನದಿಯಲ್ಲಿ ಹಡಗುಗಳ ಮೂಲಕ ಮೈಲ್ಮುಕ ಅಥವಾ ಕೆಳಮುಖವಾಗಿ ಸಾಗಿಸಲಾಗುತ್ತಿತ್ತು. ಸುಮಾರು ೫.೫ ಮಿಲಿಯನ್‌ ಟನ್‌ ಸುಣ್ಣದ ಕಲ್ಲುಗಳನ್ನೂ ೮,೦೦೦ಟನ್‌ ಗ್ರೈನೆಡ್‌ ಕಲ್ಲುಗಳನ್ನೂ ಮತ್ತು ೫೦೦,೦೦೦ ಟನ್‌ಗಳಷ್ಟು ಗಾರೆಯನ್ನು ಈ ಬೃಹರ್‌ ಪಿರಾಮಿಡ್‌ ನಿರ್ಮಾಣಕ್ಕೆ ಬಳಸಲಾಯಿತು.
ಪ್ರಸ್ತುತದಲ್ಲಿ ಪ್ರವಾಸಿಗರು ಮಹಾ ಪಿರಾಮಿಡ್ ಅನ್ನು ಕ್ಯಾಲಿಫ್ ಆಲ್-ಮಾ’ಮುನ್‌ರಿಂದ ಸರಿಸುಮಾರು ಕ್ರಿಶ ೮೨೦ ರ ಸಮಯದಲ್ಲಿ ನೇಮಿಸಲ್ಪಟ್ಟ ಕೆಲಸಗಾರರಿಂದ ನಿರ್ಮಿಸಲ್ಪಟ್ಟ ಲೂಟಿಗಾರರ ಸುರಂಗಮಾರ್ಗದ ಮೂಲಕ ಪ್ರವೇಶಿಸುತ್ತಾರೆ. ಸುರಂಗಮಾರ್ಗವು ಸರಿಸುಮಾರು ಗೆ ಪಿರಾಮಿಡ್‌ನ ಕಲ್ಲುಕಟ್ಟಡದ ಮೂಲಕ ನೇರವಾಗಿ ಕತ್ತರಿಸಲ್ಪಟ್ಟಿದೆ, ನಂತರದಲ್ಲಿ ಇಳಿಮುಖವಾಗಿರುವ ಪ್ರದೇಶದಲ್ಲಿ ಅಡ್ದಬರುವ ಕಲ್ಲುಗಳನ್ನು ತಡೆಗಟ್ಟುವುದಕ್ಕೆ ಏರುಮುಖವಾಗಿ ಎಡಕ್ಕೆ ತಿರುಗಿಕೊಂಡಿದೆ.
ಈ ಕಲ್ಲುಗಳನ್ನು ತೆಗೆಯುವುದಕ್ಕೆ ಅಸಮರ್ಥರಾದ ಕಾರಣದಿಂದ, ಕೆಲಸಗಾರರು ಏರುಮುಖವಾಗಿರುವ ಪ್ರದೇಶವನ್ನು ತಲುಪುವವರೆಗೆ ಪಿರಾಮಿಡ್‌ನ ಮೃದುವಾದ ಕಲ್ಲುಗಳ ಮೂಲಕ ತಮ್ಮ ಪಾರ್ಶ್ವದಲ್ಲಿ ಸುರಂಗಮಾರ್ಗವನ್ನು ಕೊರೆದರು. ಈ ಪ್ರದೇಶದಿಂದ ಇಳಿಮುಖವಾಗಿರುವ ಪ್ರದೇಶವನ್ನು ಪ್ರವೇಶಿಸುವುದಕ್ಕೆ ಸಾಧ್ಯವಾಗುತ್ತದೆ, ಆದರೆ ಈ ರೀತಿಯ ಪ್ರವೇಶವು ವಾಸ್ತವಿಕವಾಗಿ ನಿಷೇಧಿಸಲ್ಪಟ್ಟಿದೆ.
ಗೀಜಾದ ಮಹಾ ಪಿರಾಮಿಡ್ (ಇದು ಖುಫುದ ಪಿರಾಮಿಡ್ ಮತ್ತು ಚಿಯೋಪ್ಸ್‌ನ ಪಿರಾಮಿಡ್ ಎಂಬುದಾಗಿಯೂ ಕರೆಯಲ್ಪಡುತ್ತದೆ) ಇದು ಪ್ರಸ್ತುತದಲ್ಲಿ ಈಜಿಪ್ತ್‌ನ ಇಐ ಗೀಜಾ ಆಗಿರುವ ಗೀಜಾ ಮೆಕ್ರೊಪೊಲಿಸ್ ಗಡಿಯಲ್ಲಿರುವ ಮೂರು ಪಿರಾಮಿಡ್‌ಗಳಲ್ಲಿ ಅತ್ಯಂತ ಹಳೆಯದು ಮತ್ತು ಅತ್ಯಂತ ದೊಡ್ಡದಾಗಿರುವ ಪಿರಾಮಿಡ್ ಆಗಿದೆ. ಇದು ಪ್ರಾಚೀನ ಜಗತ್ತಿನ ಏಳು ಅದ್ಭುತಗಳಲ್ಲಿ ಒಂದಾಗಿದೆ, ಮತ್ತು ತನ್ನ ಮೊದಲಿನ ಸ್ಥಿತಿಯಲ್ಲಿಯೇ ಇರುವ ಒಂದೇ ಒಂದು ಅದ್ಭುತವಾಗಿದೆ. ಪಿರಾಮಿಡ್ ಇದು ಈಜಿಪ್ತಿನ ನಾಲ್ಕನೆ ಯ ರಾಜಮನೆತನದ ಫಾರೂಕ್ ಖುಫು ಇವರ ಸ್ಮಾರಕವಾಗಿ ನಿರ್ಮಿಸಲ್ಪಟ್ಟಿದೆ ಮತ್ತು ೧೪ ರಿಂದ ೨೦- ವರ್ಷಗಳ ಅವಧಿಯವರೆಗೆ ಅಂದರೆ ಸರಿ ಸುಮಾರು ಕ್ರಿಪೂ ೨೫೬೦ ರ ಸಮಯದಲ್ಲಿ ಕೊನೆಗೊಳ್ಳಲ್ಪಟಿತು ಎಂಬುದಾಗಿ ಈಜಿಪ್ತ್‌ ಶಾಸ್ತ್ರಜ್ಞರು ನಂಬಿದ್ದಾರೆ.
ಯಶಸ್ವಿಯಾದ ಪಿರಾಮಿಡ್‌ಗಳು ಕಡಿಮೆಯಾದರೂ ಕೂಡ ಪಿರಾಮಿಡ್‌ ಕಟ್ಟುವ ಕಾರ್ಯವು ಮಧ್ಯರಾಜಯುಗದವರೆಗೂ ಮುಂದುವರೆಯಿತು. ಬರಹಗಾರರಾದ ಬ್ರಿಯರ್‌ ಮತ್ತು ಹೊಬ್ಸ್‌ ಹೇಳುವಂತೆ, "ಹೊಸದಾಗಿ ಬಂದ ರಾಜರಿಂದ ಎಲ್ಲ ಪಿರಾಮಿಡ್‌ಗಳನ್ನು ನಂತರದ ದಿನಗಳಲ್ಲಿ ಮರಳುಗಾಡಿನಲ್ಲಿ ವ್ಯಾಲಿ ಆಫ್ ದ ಕಿಂಗ್ಸ್ ಎಂದು ಕರೆಯುವಲ್ಲಿ ರಾಜರ ಗೋರಿಗಳನ್ನು ಕಟ್ಟುವ ಪದ್ದತಿಯು ಪ್ರಾರಂಭವಾದಾಗ ಕೊಳ್ಳೆಹೊಡೆಯಲಾಗಿದೆ". ಜೊಯ್ಸ್‌ ಥೈಲ್ಡೆಸ್ಲಿ ಹೇಳಿದಂತೆ ಕ್ರಿ.ಶ ೮೨೦ರಲ್ಲಿ ಅರಬ್ ಖಲೀಫನಾದ ಅಬ್ದುಲ್‌ ಆಲ್‌ ಮಾಮುನ್‌ ಪಿರಾಮಿಡ್‌ಗೆ ಪ್ರವೇಶಿಸುವ ಮೊದಲೇ ಮಧ್ಯಕಾಲದ ಅರಸರಿಂದಲೇ ಬೃಹತ್‌ ಪಿರಾಮಿಡ್‌ಗಳು ಬರಿದಾಗಲ್ಪಟ್ಟವು.
ದೊಡ್ಡ ಶಿಲೆಗಳ ತೂಕವನ್ನೊಳಗೊಂಡಂತೆ ಪ್ರಪಂಚದ ಅತಿದೊಡ್ಡ ಏಕಶಿಲೆಗಳ ಪಟ್ಟಿ
ಭಾರತವು ಸ್ವಾತಂತ್ರ್ಯ ಪಡೆಯುವುದಕ್ಕೆ ಮುಂಚೆ ಕನ್ನಡ ಮಾತನಾಡುವ ಜನ ಮತ್ತು ನಾಡು ಪ್ರಮುಖವಾಗಿ ನಾಲಕ್ಕು ಪ್ರದೇಶಗಳಲ್ಲಿ ಹರಿದು ಹಂಚಿ ಹೋಗಿದ್ದವು. ಅರಸರ ಆಡಳಿತದ ಹಳೇ ಮೈಸೂರು ರಾಜ್ಯ, ಇಂಗ್ಲಿಷರ ನೇರ ಆಳಿಕೆಯಲ್ಲಿ ಮುಂಬಯಿ ಕರ್ನಾಟಕ ಮತ್ತು ಮದ್ರಾಸು ಪ್ರಾಂತ್ಯ ಹಾಗೂ ಹೈದ್ರಾಬಾದ್‌ ನವಾಬನ ಆಡಳಿತದಲ್ಲಿನ ಪ್ರದೇಶ ಪ್ರತ್ಯೇಕವಾಗಿಯೇ ಇದ್ದವು. ಅಲ್ಲದೆ ಸೊಂಡೂರು, ಜಮಖಂಡಿ, ಸವಣೂರು, ಜತ್ತ ಮೊದಲಾದ ಚಿಕ್ಕ ಪುಟ್ಟ ಸಂಸ್ಥಾನಗಳೂ ಇದ್ದವು. ಬೆಳಗಾವಿ,ಬಿಜಾಪುರ,ಧಾರವಾಡ,ಉತ್ತರ ಕನ್ನಡ ಜಿಲ್ಲೆಗಳು ಮುಂಬಯಿ ಪ್ರಾಂತ್ಯದಲ್ಲಿ, ಬಳ್ಳಾರಿ , ದಕ್ಷಿಣ ಕನ್ನಡ ಕೊಡಗು ಜಿಲ್ಲೆಗಳು ಮದ್ರಾಸು ಪ್ರಾಂತ್ಯದಲ್ಲಿ ಆಂಗ್ಲರ ನೇರ ಆಡಳಿತಕ್ಕೊಳ ಪಟ್ಟಿದ್ದವು. ಅಖಂಡ ಕರ್ನಾಟಕದ ಉಳಿದ ಭಾಗಗಳು ಮೈಸೂರಸರ ಆಳ್ವಿಕೆಗೆ ಒಳ ಪಟ್ಟು ಬ್ರಿಟಿಷರ ಮೇಲುಸ್ತುವಾರಿಯಲ್ಲಿದ್ದವು.
ಉತ್ತರ ಕರ್ನಾಟಕದ ಜಿಲ್ಲೆಗಳಾದ ಬಿಜಾಪುರ, ಬೆಳಗಾವಿ. ಧಾರವಾಡ ಮತ್ತು ಉತ್ತರ ಕನ್ನಡ ಜಿಲ್ಲೆಗಳು ಆಗ ಮುಂಬಯಿ ಪ್ರಾಂತ್ಯದ ದಕ್ಷಿಣ ಜಿಲ್ಲೆಗಳೆಂದು ಹೆಸರಾಗಿದ್ದವು ಅಲ್ಲಿನ ಅಧಿಕಾರಿಗಳಲ್ಲಿ ಜಾನ್‌ ಫೇಥ್ ಫುಲ್‌ ಫ್ಲೀಟ್‌ನ ಕನ್ನಡದ ಸೇವೆ ಮರೆಯಲಾಗದು.ಶಾಸನ ಜಗತ್ತಿನಲ್ಲಿ ಅವರ ಹೆಸರು ಚಿರಸ್ಥಾಯಿ ಮತ್ತು ಕನ್ನಡ ಜಾನಪದ ಸಂಗ್ರಾಹಕರಲ್ಲಿ ಮೊದಲಿಗ ಎನ್ನಬಹುದು.ಅವರ ಕೆಲಸ ಹಳೆ ಮೈಸೂರು ಪ್ರದೇಶದಲ್ಲಿ ಬಿಎಲ್‌ರೈಸ್‌ ಮಾಡಿದ ಕೆಲಸಕ್ಕೆ ಹೋಲಿಸಬಹುದು.
ಬ್ರಿಟಿಷ್ ಅಧಿಕಾರಿಗಳು ಮಿಶನರಿ ಜನರಂತೆ ನೇರವಾಗಿ ಕನ್ನಡ ಸಾಹಿತ್ಯ ನಿರ್ಮಿತಿಗೆ ತೊಡಗಿದವರಲ್ಲ. ಆದರೆ ಕನ್ನಡದ ಭಾಷೆ ಮತ್ತು ಇತಿಹಾಸಗಳಿಗೆ ಸಂಬಂಧಿಸಿದ ಅನೇಕ ಹೊಸ ಅಂಶಗಳನ್ನು ಹೊರಗೆಡಹಿದರು. ಮತ್ತು ಮುಂದಿನ ಕಾರ್ಯಕ್ಕೆ ದೇಶಿಯರನ್ನು ಅಣಿಗೊಳಿಸಿದರು. ಇಂಥ ಕಾರ್ಯದ ನಾಂದಿಯನ್ನು ಹಾಡಿದವರು ವಾಲ್ಟರ್ ,ಎಲಿಯೆಟ್. ರೈಸ್ ಮತ್ತು ಫ್ಲೀಟ್‌ ಅದನ್ನು ಬಹುವಾಗಿ ವಿಸ್ತರಿಸಿದರು.
ಯಾವುದೇ ಒಂದು ಶಾಸನದಿಂದ ನೇರವಾದ ಇತಿಹಾಸ ಸಾಮಗ್ರಿಯು ಸಿಕ್ಕುವುದು ಕಡಿಮೆ. ಅವನ್ನು ಇತರ ಶಾಸನಗಳೊಂದಿಗೆ ಹೋಲಿಸಿ ನೋಡಬೇಕಾಗುತ್ತದೆ. ಅನೇಕ ಶಾಸನಗಳಿಂದ ವಿಶೇಷ ಸಂಗತಿ ಹೊರಡಲಿಕ್ಕೂ ಇಲ್ಲ. ಇವಲ್ಲದೆ.ಕೆಲವು ಖೊಟ್ಟಿ ಶಾಸನಗಳೂ ಇರುತ್ತವೆ ಎಂಬುದರ ಕುರಿತು ಫ್ಲೀಟ್‌ ೧೮೯೯ರಂದು ರೋಮ್‌ನಲ್ಲಿ ನಡೆದ ಪ್ರಾಚ್ಯವಿಷಯಕ ಸಮ್ಮೇಳನದಲ್ಲಿ ಪ್ರಬಂಧವನ್ನು ಓದಿ ಸಂಶೋಧಕರಿಗೆ ಎಚ್ಚರಿಕೆಯನ್ನಿತ್ತಿದ್ದಾರೆ.ತಮ್ಮದಲ್ಲದ ಅದರಲ್ಲೂ ಆಸ್ತಿ ಪಾಸ್ತಿಗಳನ್ನು ದಕ್ಕಿಸಿಕೊಳ್ಳಲು ಖೊಟ್ಟಿ ತಾಮ್ರಪತ್ರಗಳನ್ನು ಸೃಷ್ಠಿಸುವವರೂ ಇದ್ದಾರೆ ಎಂಬುದನ್ನು ಬೆಳಕಿಗೆ ತಂದರು. ಇಂಥ ಶಾಸನಗಳ ಖೊಟ್ಟಿತನವನ್ನು ಕಂಡು ಹಿಡಿಯಲು ಅನುಕೂಲವಾಗುವಂತೆ ಅವುಗಳ ಭಾಷೆ, ಕಾಲ ಮತ್ತು ಆ ಕಾಲದ ರಾಜರ ಮತ್ತು ಅವರ ವಂಶದ ಪರಿಶೀಲನೆ ಅಗತ್ಯವೆಂದು ಪ್ರತಿಪಾದಿಸಿ ಕೆಲವು ಮಾದರಿಗಳನ್ನೂ ಅವರು ಕೊಟ್ಟಿದ್ದಾರೆ.ಅವರು ಸತತವಾಗಿ ಭಾರತೀಯ ಇತಿಹಾಸ ಕುರಿತಾದ ಲೇಖನಗಳನ್ನು ಪ್ರತಿಷ್ಠಿತ ಪತ್ರಿಕೆಗಳಲ್ಲಿ ಪ್ರಕಟಿಸುತಿದ್ದರು.
‘ಎಂಟಿಕ್ವೆರಿ’ ಪತ್ರಿಕೆಯಲ್ಲಿ ಬರತೊಡಗಿದ್ದ ಇವರ ಲೇಖನಮಾಲೆಯನ್ನು ಕಂಡು ಭಾರತ ಸರಕಾರದವರು, ಅದುವರೆಗೆ ದೊರೆತಿದ್ದ ಮಹತ್ವದ ಶಾಸನಗಳನ್ನು ಒಂದೆಡೆ ಸಂಕಲಿಸಿ ಪೀಠಿಕೆ,
ಟಿಪ್ಪಣಿಗಳೊಡನೆ ಶಾಸ್ತ್ರೀಯವಾಗಿ ಸಂಪಾದಿಸುವ ಕೆಲಸವನ್ನು ಫ್ಲೀಟ್‌ರಿಗೆ ಒಪ್ಪಿ, , ಎಂಬ ಕೃತಿಯು ೧೮೭೮ರಲ್ಲಿ ಹೊರಬಂದಿತು. ಅದರಲ್ಲಿ ಫ್ಲೀಟ್‌ರು ತಮಗೆ ದೊರೆತಿದ್ದ ಶಾಸನಗಳನ್ನೂ ಸೇರಿಸಿದ್ದಾರೆ. ಭಾರತದ ಇತಿಹಾಸ ರಚನೆಯಲ್ಲಿ ಕನ್ನಡ ನಾಡಿನ ಶಾಸನಗಳ ಪಾತ್ರವು ಹಿರಿದೆಂಬ ಕಲ್ಪನೆಯನ್ನು ಈ ಕೃತಿಯು ಕನ್ನಡೇತರ ವಿದ್ವಾಂಸರಲ್ಲಿ ನೆಲೆಗೊಳಿಸುವಂತಹದಾಗಿದೆ.
ಅವರ ಇನ್ನೊಂದು ಗ್ರಂಥವು ಪ್ರಾಚೀನ ಕನ್ನಡ ರಾಜಮನೆತನಗಳಿಗೆ ಸಂಬಂಧಪಟ್ಟುದು. ಮೂಲತಃ ‘ಬಾಂಬೆ ಗೆಜೆಟಿಯರ್’ಗೆ ಬರೆಯಲಾದ ಈ ಕೃತಿಯು ಚಿಕ್ಕದಾದರೂ ಮೌಲಿಕವಾದುದು. ಶಾಸನಗಳ ಆಧಾರದ ಮೇಲೆ ಔತ್ತರೇಯ ಕನ್ನಡ ರಾಜರ (ಕದಂಬ, ಬದಾಮಿ, ಚಾಳುಕ್ಯ, ರಾಷ್ಟ್ರಕೂಟ, ಕಳಚುರಿ, ಹೊಯ್ಸಳ, ರಟ್ಟ, ಯಾದವ, ಸೆವುಣರು ,ಶಿಲಾಹಾರ ಮುಂತಾದ, ಆದರೆ ಮುಸ್ಲಿಮರ ಆಗಮನಪೂರ್ವದ ರಾಜಮನೆತನಗಳ ಇತಿಹಾಸವನ್ನು ನಿರ್ದುಷ್ಟವಾಗಿ ವರ್ಣಿಸಲಾಗಿದೆ. ಕರ್ನಾಟಕವೆಂಬುದು ಪ್ರತ್ಯೇಕ ಅಸ್ತಿತ್ವವುಳ್ಳ ನಾಡು, ಸದರ್ನ್ ಮರಾಠಾ ಕಂಟ್ರಿ ಅಲ್ಲ ಎಂಬ ಫ್ಲೀಟ್‌ರ ಸಮರ್ಥಯುತ ಪ್ರತಿಪಾದನೆಯು ಇದರಲ್ಲಿಯೇ ಬಂದಿದೆ.ಅವರ ಲೇಖನಗಳು ವಿದ್ವತ್‌ ಪತ್ರಿಕೆಗಳಾದ ಇಂಡಿಯನ್‌ ಅಂಟಿಕ್ವರಿ ಮತ್ತು ರಾಯಲ್‌ ಏಷಿಯಾಟಿಕ್‌ ಜರ್ನಲ್‌ಗಳಲ್ಲಿ ಪ್ರಕಟವಾಗಿವೆ. ಬಸವಣ್ಣ ಪುರಾಣ ಪುರುಷನಲ್ಲ ಐತಿಹಾಸಿಕ ವ್ಯಕ್ತಿ ಎಂದು ಸಿದ್ಧ ಮಾಡಿದವರು ಅವರೇ. ಏಕಾಂತ ರಾಮಯ್ಯ ಮತ್ತು ಕದಂಬ ರಾಜವಂಶದ ಬಗೆಗಿನ ಅವರ ಶೋಧವು ಅಮೂಲ್ಯವಾದುದು.
ಶಾಸನಗಳಿಗೆ ಅನ್ವಯಿಸಿದ ಅವರ ಒಂದು ಮಹತ್ವದ ವಿಧಾಯಕ ಸೂಚನೆಯೆಂದರೆ, ವಿವಿಧ ರಾಜ ಮನೆತನಗಳಿಗೆ ಸಂಬಂಧಿಸಿದ ಪ್ರಮುಖ ಶಾಸನಗಳನ್ನು ಒಂದೊಂದು ಸಂಪುಟದಲ್ಲಿ ಸಂಕಲಿಸಿ ವಿಮರ್ಶಾತ್ಮಕ ಟಿಪ್ಪಣಿಗಳೊಡನೆ ಪ್ರಕಟಿಸಿರುವುದು ಮಹತ್ವದ ಸಾಧನೆ. ಅದಾಗಲೇ ಅಶೋಕನ ಶಾಸನಗಳ ಸಂಪುಟವು ಹೊರಬಂದಿದ್ದಿತು. ಅದರ ಮೂರನೆಯ ಸಂಪುಟವೇ ಫ್ಲೀಟ್‌ ಸಂಪಾದಿತ ಗುಪ್ತಕಾಲೀನ ಶಾಸನ ಸಂಗ್ರಹ. ಶಾಸನಗಳ ವೈಧಾನಿಕ ವಿವೇಚನೆಗೆ ಹಾಗೂ ಫ್ಲೀಟ್‌ರ ವಿದ್ವತ್‌ಗೆ ಕನ್ನಡಿ ಹಿಡಿದಂತಿದೆ. ಈ ಕೃತಿಯು ಭಾರತೀಯ ವಿದ್ವತ್ಪರಂಪರೆಯಲ್ಲಿ ಅವರ ಹೆಸರನ್ನು ಶಾಶ್ವತವಾಗಿ ಉಳಿಸುವಂತಹುದಾಗಿದೆ.
ಫ್ಲೀಟ್‌ರ ಶಾಸನ ಪರಿವೀಕ್ಷಣೆಗೆ ಆನುಷಂಗಿಕವಾಗಿ ನೆರವಾದ ಅಂಶವೆಂದರೆ ಅವರ ಜ್ಯೋತಿಷ್ಯ ಶಾಸ್ತ್ರದ ಹಾಗೂ ಕಾಲಗಣನೆಯ ಪರಿಣತಿ. ಶಾಸನಗಳಲ್ಲಿ ಅನೇಕ ಶಕ ವರ್ಷಗಳು ಉಲ್ಲೇಖವಾಗಿವೆ.ಶಕೆ ,ಸಂವತ್ಸರ, ತಿಥಿಗಳನ್ನು ಹೊಂದಿಸಿಕೊಂಡು ಕ್ರಿಸ್ತೀಯ ಕಾಲ ಗಣನೆಗೆ ಅನುಗುಣವಾಗಿ ಹೇಳುವ ಸುಲಭ ಹಾಗೂ ಖಚಿತವಾದ ಪದ್ಧತಿಯು ಅದುವರೆಗೂ ನೆಲೆಗೊಂಡಿರಲಿಲ್ಲ. ವಿದ್ವಾಂಸರ ಸಹಾಯದಿಂದ ಅದನ್ನು ನಿರ್ದಿಷ್ಟಪಡಿಸಿದುದು ಫ್ಲೀಟ್‌ರ ಒಂದು ಸಾಧನೆ ಎನ್ನಬಹುದು. ಪ್ರಾಚೀನ ಭಾರತದಲ್ಲಿ ಹಲವಾರು ಶಕ, ಯುಗಗಳು ಆರಂಭವಾಗಿದ್ದು ಅವುಗಳ ಕಾಲವನ್ನು ಖಚಿತಗೊಳಿಸಲು ಫ್ಲೀಟ್‌ ಬಹುಮುಖವಾಗಿ ಶ್ರಮಿಸಿ ಕೆಲವು ಹೊಸ ಸಿದ್ಧಾಂತಗಳನ್ನು ಪ್ರತಿಪಾದಿಸಿದರು. ಈಚಿನ ಪುನರ್ವಿಮರ್ಶನದಿಂದ ಅವುಗಳಲ್ಲಿ ತುಸು ವ್ಯತ್ಯಾಸ ತೋರಿ ಬಂದರೂ ಆ ದಿಶೆಯಲ್ಲಿ ಫ್ಲೀಟ್‌ ಇತರರಿಗಿಂತ ಹೆಚ್ಚು ಮುಂದುವರಿದಿದ್ದಾರೆ.
ಸಮಕಾಲೀನ ವಿದ್ವನ್ಮಂಡಲಿಯಲ್ಲಿ ಫ್ಲೀಟ್‌ ಮಹಾ ಮೇಧಾವಿಯೆನಿಸಿದ್ದರೂ ತನ್ನ ಮಾತೇ ಸರಿಯೆಂದು ಸಾಧಿಸುವ ಹಠವಾದಿಯಾಗಿರಲಿಲ್ಲ. ಶಾಸನಗಳಿಂದ ಮಥಿತವಾದ ಹೊಸ ವಿಚಾರವನ್ನು ಕೂಡಲೆ ಬರೆದು ಪ್ರಕಟಣೆಗೆ ಕಳಿಸುತ್ತಿದ್ದರೂ ಅದನ್ನು ಮುಂದೊಮ್ಮೆ ಪರಿಷ್ಕರಿಸಿ ಪ್ರಕಟಿಸಬೇಕೆಂಬ ವಿಚಾರ ಅವರಲ್ಲಿ ಅಭಿಪ್ರಾಯ ಬೇಧವಿದ್ದಿತು. ತಮ್ಮ ಸಾಧನೆಯ ಬಗ್ಗೆ ಅವರ ಈ ಹೇಳಿಕೆಯು “ವಿದ್ಯಾ ದದಾತಿ ವಿನಯಂ “ಎಂಬ ಉಕ್ತಿಗೆ ನಿದರ್ಶನವಾಗಿದೆ:
ಇದರ ಫಲವೇ ರೈಸ್ ಫ್ಲೀಟ್‌ರ ನಡುವೆ ಆಗೀಗ ನಡೆಯುತ್ತಿದ್ದ ಸೈದ್ಧಾಂತಿಕ ವಾದ!
ರೈಸ್‌ರ ಅನೇಕ ವಿಧಾನಗಳನ್ನು ಫ್ಲೀಟ್‌ ಖಂಡಿಸಿದ್ದಾಗ, ರೈಸ್ ಸಮರ್ಥಿಸಿಕೊಂಡದ್ದನ್ನು ಪತ್ರಿಕೆಗಳಲ್ಲಿ, ಆಗೀಗ ಕಾಣುತ್ತೇವೆ. ತನ್ನ ಅಭಿಪ್ರಾಯವನ್ನು ತಪ್ಪೆಂದು ತೋರಿಸಿದರೆ ಫ್ಲೀಟ್‌ ಅದನ್ನು ಪ್ರಾಂಜಲವಾಗಿ ಒಪ್ಪಿಕೊಂಡ ಸಂದರ್ಭಗಳೂ ಇಲ್ಲದಿಲ್ಲ. ಇದಂತಿರಲಿ, ಅವರು ಪರಸ್ಪರರಲ್ಲಿ ತೋರುತ್ತಿದ್ದ ಸೌಹಾರ್ದವೂ ಸಹಾಯ ತತ್ಪರತೆಯೂ ಗಣನೀಯವಾಗಿದೆ. ಸಂದೇಹವು ತಲೆದೋರಿದಾಗ ಪತ್ರವ್ಯವಹಾರ ನಡೆಸಿ ಸ್ಪಷ್ಟೀಕರಣವನ್ನು ಪಡೆದುದೂ, ಅಂಥ ಸಹಾಯವನ್ನು ಕೃತಜ್ಞತೆಯಿಂದ ನೆನೆದುದೂ ಅದೆಷ್ಟು ಸಲವೊ!
ಸತ್ಯಾನ್ವೇಷಣೆಯಲ್ಲಿ ನಿರತರೂ, ನಿಷ್ಠರೂ ಆದ ವಿದ್ವಾಂಸದ್ವಯರ ಈ ಬಗೆಯ ಬಿಚ್ಚುಮನದ ವಾದ ಹಾಗೂ ಸಾಹಚರ್ಯಗಳು ಅನುಕರಣೀಯವಾಗಿವೆ.
"ಪಾಳಿ, ಸಂಸ್ಕೃತ. ಮತ್ತು ಹಳೆ ಗನ್ನಡ ಶಾಸನಗಳು” ಅವರ ನೆನಪಿಡುವ ಕೃತಿ ಪ್ರಾಚೀನ ಗುಪ್ತರು ಮತ್ತು ಅವರ ಉತ್ತರಾಧಿಕಾರಿಗಳ ಶಾಸನಗಳ ಸಂಗ್ರಹ ಮತ್ತು ಅಧ್ಯಯನಕ್ಕೆ ಸರ್ಕಾರ ಅವರನ್ನು ಕೇಳಿಕೊಂಡಾಗ ಗುಪ್ತರ ಇತಿಹಾಸ ರಚನೆಗೆ ಭದ್ರ ಬುನಾದಿ ದೊರಕಿತು.
ಅವರ ೧೮೮೮ರ ಮುಂಬಯಿ. ಪ್ರಾಂತ್ಯದ, ಕನ್ನಡ ಜಿಲ್ಲೆಗಳಲ್ಲಿನ ರಾಜವಂಶಗಳ ಅಧ್ಯಯನವು ಒಂದು ಉಪಯುಕ್ತ ದಾಖಲೆಯಾಗಿದೆ.
೧೮೭೨ ರಲ್ಲಿ ವಿದ್ಯಾಧಿಕಾರಿಯಾದರು. ಆಗ ತಮ್ಮ ಆಡಳಿತದ ಪ್ರದೇಶಗಳಲ್ಲಿನ ನೂರಾರು ಶಾಸನಗಳನ್ನು ಸಂಗ್ರಹಿಸಿ ಅವುಗಳ ಟೀಕೆ ಟಿಪ್ಪಣಿಗಳ ಸಮೇತ ೧೮೭೦ಮೊದಲಿಗೆ ಪ್ರಕಟಿಸಿದರು. ಅವರು ಹಳ್ಳಿಗಳಲ್ಲಿ ಸಂಚರಿಸಿಜನರೊಡನೆ ಬೆರೆತು ಲಾವಣಿಗಳನ್ನು ಜನರಿಂದ ಕೇಳಿ ಅವುಗಳ ಇಂಗ್ಲಿಷ್‌ ಅನುವಾದವನ್ನೂ ಮಾಡಿ ಪ್ರಕಟನೆಮಾಡಿ ಜಾನಪದ ಸಂಪತ್ತನ್ನು ಬೆಳಕಿಗೆ ತಂದು ಉತ್ತರ ಕರ್ನಾಟಕದ ಜಾನಪದ ಪಿತಾಮಹನೆಂಬ ಹಿರಿಮೆ ಗಳಿಸಿದರು.
ಇಂಡಿಯನ್‌ಆಂಟಿಕ್ವರಿ ಜರ್ನಲ್‌ನಲ್ಲಿ ಸತತ ಬರವಣಿಗೆ- ನಂತರ ಸಂಪಾಕಿಯ ಮಂಡಳಿಯಲ್ಲಿ ಕೆಲಸ-ಬಾದಾಮಿ ಚಾಲುಕ್ಯರ ಇತಿಹಾಸ -ಐಹೊಳೆ ಶಾಸನ- ಮಹಾಕೂಟದ ಸ್ಥಂಭ ಶಾಸನ- ರಾಷ್ಟ್ರಕೂಟಮೊದಲಾದವುಗಳ ಶೋಧನೆ ಮತ್ತು ಪ್ರಕಟಣೆ ಅವರ ಸಾಧನೆಯಾಗಿವೆ. ನಾಣ್ಯ ಮತ್ತು ಸ್ಥಳ ನಾಮಗಳ ಬಗ್ಗೆ ಅಧ್ಯಯನ ಅವರ ಇನ್ನೊಂದು ಕಾಣಿಕೆ.
ಅವರು ಜೀವನದ ಉದ್ದಕ್ಕೂ ಪ್ರತಿಷ್ಠಿತ ಐತಿಹಾಸಿಕ ಸಂಸ್ಥೆಗಳ ಸಂಪರ್ಕ ಹೊಂದಿದ್ದರು. ರಾಯಲ್‌ ಏಷಿಯಾಟಿಕ್‌ ಸೊಸೈಟಿ ಅಫ್‌ ಗ್ರೇಟ್‌ ಬ್ರಿಟನ್‌ಮತ್ತು ಐರಲೇಂಡ್‌, ಅದರ ಬಾಂಬೆ ಶಾಖೆ, ಬೆಂಗಾಲ್ ಏಷಿಯಾಟಿಕ್‌ ಸೊಸೈಟಿ, ರಾಯಲ್‌ ಸೊಸೈಟಿ ಅಫ್‌ ಸೈನ್ಸ್,ಇವುಗಳ ಸಕ್ರಿಯ ಯ ಸದಸ್ಯರು. ಬಾಂಬೆ ಯುನಿವರ್ಸಿಟಿ ಯ ಫೆಲೋ ಆಗಿದ್ದರು. ನಿವೃತ್ತರಾಗಿ ಇಂಗ್ಲೆಂಡಿಗೆ ಮರಳಿ ಹೋದ ಮೇಲೆ ಫ್ಲೀಟ್‌ರು ಲಂಡನ್ನಿನ ರಾಯಲ್ ಏಶಿಯಾಟಿಕ್ ಸೊಸೈಟಿಯ ಪ್ರಮುಖ ಕಾರ್ಯಕರ್ತರಾಗಿ ನಿಂತರು. ಹನ್ನೊಂದು ವರ್ಷಗಳ ಕಾಲ ಅದರ ಗೌರವ ಕಾರ್ಯದರ್ಶಿಯಾಗಿದ್ದರು. ಸಂಸ್ಥೆಯ ಪತ್ರಿಕೆಯ ಪ್ರತಿ ಸಂಚಿಕೆಯಲ್ಲಿಯೂ ಇವರ ಲೇಖನಗಳು ಪ್ರಕಟವಾಗಿವೆ. ಅವೆಲ್ಲ ಪ್ರಾಚೀನ ಭಾರತಕ್ಕೆ ಸಂಬಂಧಪಟ್ಟವಾಗಿದ್ದು, ವಿಷಯ ವಿವೇಚನೆಯಲ್ಲಿ ನಾಣ್ಯಶಾಸ್ತ್ರ, ಕಾವ್ಯ, ಪುರಾಣ ಹಾಗೂ ಭಾಷಾಶಾಸ್ತ್ರ ಇವುಗಳ ಆಧಾರವನ್ನೂ ಪಡೆಯಲಾಗಿದೆ.
ಸಂಗೊಳ್ಳಿರಾಯಣ್ಣ, ಕಿತ್ತೂರವೀರಮ್ಮ, ನರಗುಂದದ ಬಂಡಾಯ, ಬದಾಮಿಕೋಟೆ ಪತನ,ಹಲಗಲಿ ಬೇಡರ ಶಸ್ತ್ರತ್ಯಾಗದ ಆಜ್ಞೆಯವಿರುದ್ದದ ಪ್ರತಿಭಟನೆಗಳು ಸರ್ಕಾರದ ವಿರುದ್ಧದ ಭಾವನೆಯನ್ನು ಕೆರಳಿಸುವಂತಿದ್ದರೂ ಆ ಲಾವಣಿಗಳ ಗಾಯಕರು ಬ್ರಿಟಿಷ್‌ ಅಧಿಕಾರಿಯ ಎದುರು ಯಾವುದೇ ಸಂಕೋಚವಿಲ್ಲದೆ ಹಾಡಿರುವುದು ಗಣನೀಯ. ತಮ್ಮ ಅಧಿಕೃತ ಕೆಲಸ ಮುಗಿದ ಮೇಲೆ ವಿಶ್ರಾಂತಿಯ ಸಮಯದಲ್ಲಿ ಫ್ಲೀಟ್‌ ಲಾವಣಿಕಾರರ ತಂಡಕ್ಕೆ ಹೇಳಿಕಳುಹಿಸುವರು. ಸಾಹೇಬರ ಎದುರು ನಡೆಯುವ ಈ ಕಾರ್ಯಕ್ರಮಕ್ಕೆ ಊರ ಜನರೂ ಗುಂಪಾಗಿ ಸೇರುತಿದ್ದರು. ಹಾಡುಗಾರರು ಸಿಗುತಿದ್ದ ಸಂಭಾವನೆಗೆ ಮಾತ್ರವಲ್ಲ ತಮ್ಮೊಡನೆ ಮುಕ್ತವಾಗಿ ಬೆರೆತು ಹಾಡಿದುದನ್ನು ಕೇಳಿಸಂತೋಷ ಪಡುವ ಸಜ್ಜನಿಕೆಗೆ ಮನಸೋತು ಮನ ದುಂಬಿ ಹಾಡುವರು.ತಮ್ಮ ಸಜ್ಜನಿಕೆಯಸ್ವಭಾವದಿಂದ ಹಳ್ಳಿಗರೊಡನೆ ಬೆರೆತು, ಜನರ ವಿಶ್ವಾಸವನ್ನು ಗಳಿಸಿಕೊಂಡಿದ್ದರು. ಈ ಸನ್ನಿವೇಶವನ್ನು ಅವರು ನಿವೃತ್ತರಾದ ನಂತರವೂ ನೆನೆಯುತಿದ್ದರೆಂದು ಅವರ ಕಿರಿಯ ಸಹಾಯಕ ಎಸ್‌.ಡಿ.ಬರ್ನೆಟ್‌ ಉಲ್ಲೇಖಿಸಿದ್ದಾರೆ. ಜನಪದ ಸಾಹಿತ್ಯವನ್ನು ಸಂಗ್ರಹಿಸುವ ಕಾರ್ಯ ಇಪ್ಪತ್ತನೆ ಶತಮಾನದಲ್ಲಿ ಭರದಿಂದ ಸಾಗಿದೆ. ಅದಕ್ಕಾಗಿ ಪ್ರತ್ಯೇಕ ಅಕಾದೆಮಿ ಮತ್ತು ವಿಶ್ವ ವಿದ್ಯಾಲಯಗಳೂ ಇವೆ. ಆದರೆ ಆವುಗಳ ಮಹತ್ವನ್ನು ಒಂದು ಶತಮಾನ ಮೊದಲೇ ಅರಿತು ಆ ದಿಶೆಯಲ್ಲಿ ಕೆಲಸ ಮಾಡಿದವರು ಫ್ಲೀಟ್‌ ಎಂಬುದು ಉಲ್ಲೇಖನೀಯ.
ಬ್ರಿಟಿಷರನ್ನು ನೇರವಾಗಿ ಇಲ್ಲವೇ ಪರ್ಯಾಯವಾಗಿ ಟೀಕಿಸುವ, ಆಂಗ್ಲರ ಆಡಳಿತದ ವಿರುದ್ಧ ಭಾವನೆಗಳು ವ್ಯಕ್ತವಾಗುವ ಲಾವಣಿಗಳನ್ನೂ ಅವರುಯಾವುದೇ ಪೂರ್ವಾಗ್ರಹವಿಲ್ಲದೆ ಸಂಗ್ರಹಿಸಿ ಪ್ರಕಟಿಸಿರುವುದು ಅವರವೃತ್ತಿನಿಷ್ಠತೆಯ ಸಂಕೇತ ಫ್ಲೀಟ್‌ ೧೮೯೭ ರಲ್ಲಿ ನಿವೃತ್ತರಾದರು. ನಂತರ ಇಂಗ್ಲೆಂಡಿಗೆ ಹೋಗಿ ನೆಲಸಿದರು. ಆಲ್ಲಿಯೂ ಅವರ ಪ್ರವೃತ್ತಿ ಮುಂದುವರಿಯಿತು. ತಮ್ಮ ಪೂರ್ಣಾವಧಿ ಸಮಯವನ್ನು ಶಾಸನಅಧ್ಯಯನ ಮತ್ತು ಜಾನಪದದ ಕೆಲಸಕ್ಕೆ ಮೀಸಲಿಟ್ಟರು. ರಾಯಲ್‌ ಏಷಿಯಾಟಿಕ್‌ ಸೊಸೈಟಿ ಮತ್ತು ಎಪಿಗ್ರಾಫಿಯಾ ಇಂಡಿಕಾಗಳಲ್ಲಿ ತಮ್ಮ ಪ್ರಕಟನೆಯನ್ನು ಮುಂದುವರಿಸಿದರು. ಅವರು ತಮ್ಮ ಕೊನೆಯುಸಿರು ಇರವವವರೆಗೆ ,ಅಂದರೆ ಮರಣದ ಮೊದಲು , ೧೯೧೭ ರಲ್ಲಿ, “ ಬ್ಯಾಲಡ್ಸ ಅಫ್ ಪೆಜಂಟರಿ” ಯನ್ನು ಸಂಗೀತ ಸಮೇತ “ ಇಂಡಿಯನ್‌ ಅಂಟಿಕ್ವರಿ” ಯಲ್ಲಿ ಪ್ರಕಟಿಸಿರುವುದು ಅವರ ಕಾರ್ಯತತ್ಪರತೆ ಮತ್ತು ಬದ್ಧತೆಯ ಸೂಚಕವಾಗಿದೆ. ಉತ್ತರ ಕರ್ನಾಟಕದ ಶಾಸನಗಳ ಅಧ್ಯಯನಕ್ಕೆ ಅಡಿಗಲ್ಲುಹಾಕಿದವರೇ ಜಾನ್‌ ಫೇಥ್‌ ಫುಲ್‌ಫ್ಲೀಟ್‌
ಬಂಥನಾಳ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನಲ್ಲಿದೆ.
ಉತ್ತರ ದಕ್ಷಿಣವಾಗಿ ಹಬ್ಬಿದ ೩೦೦ರಿಂದ ೭೦೦ ಮೀಟರ್ ಎತ್ತರದ ಬೆಟ್ಟಗಳು ಮತ್ತು ಅದರಿಂದಾದ ಕಣಿವೆಗಳು ಇಲ್ಲಿಯ ಮೇಲ್ಮೈ ಲಕ್ಷಣ.ಕರಾವಳಿಯಲ್ಲಿ ಅನೇಕ ಕೊಲ್ಲಿಗಳಿವೆ.ನದಿಗಳೆಲ್ಲವೂ ಸಣ್ಣವು.ಸಾಗರಿಕ ಉಷ್ಣವಲಯದ ಹವಾಮಾನ ಇಲ್ಲಿಯದು.ನಿತ್ಯಹರಿದ್ವರ್ಣದ ಕಾಡು ಗಳು, ಮ್ಯಾನ್‍ಗ್ರೋವ್ ಸಸ್ಯಗಳು ಇಲ್ಲಿಯ ಸಸ್ಯ ವೈವಿಧ್ಯಗಳು.ಇಲ್ಲಿ ನಾಟಾ ಮಾಡಬಹುದಾದ ಸುಮಾರು ೨೦೦ಕ್ಕೂ ಹೆಚ್ಚಿನ ಸಸ್ಯ ಪ್ರಭೇದಗಳು ಕಂಡು ಬರುತ್ತವೆ.ವಾಣಿಜ್ಯಿಕ ಬಳಕೆಯಲ್ಲಿರುವ ಪ್ರಭೇದಗಳಲ್ಲಿ ಗರ್ಜನ್, ಪಡೋಕ್ ಮುಖ್ಯವಾದರೆ ಇತರೆ ಮರಗಳಲ್ಲಿ ರುದ್ರಾಕ್ಷ, ಧೂಪ ಮರ ಗಳು ಹೆಚ್ಚಿನ ಸಂಖ್ಯೆಯಲ್ಲಿವೆ.
೨೦೧೧ರ ಜನಗಣತಿಯಂತೆ ಇಲ್ಲಿಯ ಜನಸಂಖ್ಯೆ ೩,೪೩,೧೨೫. ಈ ಜನಸಂಖ್ಯೆಯಲ್ಲಿ ಇಲ್ಲಿಯ ಮೂಲವಾಸಿಗಳಾದ ಅಂಡಮಾನೀ ಅದಿವಾಸಿಗಳ ಸಂಖ್ಯೆ ಅತ್ಯಲ್ಪ.ಇದು ಐದು ಮುಖ್ಯ ಪಂಗಡಗಳಾದ ಗ್ರೇಟ್ ಅಂಡಮಾನೀಸ್, ಜರವಾ,ಜಂಗಿಲ್,ಒಂಗೇಸ್ ಮತ್ತು ಸೆಂಟನಲೀಸ್ ಗಳಲ್ಲಿ ಹರಡಿಕೊಂಡಿದೆ.ಹಲವಾರು ಜನಾಂಗಗಳು ನಶಿಸಿ ಹೋಗಿವೆ.ಇವುಗಳು ಪ್ರಪಂಚದ ಪ್ರಾಚೀನ ಜನಾಂಗಗಳಿಗೆ ಸೇರಿದವರು.
ಅಂಡಮಾನ್ ದ್ವೀಪಗಳು ಬಂಗಾಳ ಕೊಲ್ಲಿಯಲ್ಲಿರುವ ಭಾರತದ ಆಧೀನಕ್ಕೆ ಒಳಪಟ್ಟ ದ್ವೀಪ ಸಮೂಹ. ಈ ಸಮೂಹದಲ್ಲಿರುವ ಹೆಚ್ಚಿನ ದ್ವೀಪಗಳು ಅಂಡಮಾನ್ ಮತ್ತು ನಿಕೋಬಾರ್ ದ್ವೀಪ ಸಮೂಹ ಎಂಬ ಹೆಸರಿನಲ್ಲಿ ಕೇಂದ್ರಾಧೀನ ಪ್ರದೇಶವಾಗಿ ಭಾರತಕ್ಕೆ ಸೇರಿದ್ದರೂ ಕೆಲವು ಸಣ್ಣ ದ್ವೀಪಗಳು ಮ್ಯಾನ್ಮಾರ್ ದೇಶಕ್ಕೆ ಸೇರಿವೆ.
ಕುಂಚಗನೂರ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲ್ಲೂಕಿನಲ್ಲಿದೆ.
ರಾಮನಟ್ಟಿ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನಲ್ಲಿದೆ.
ಈ ಪಟ್ಟಣದಲ್ಲಿ ಖ್ಯಾತ ಮಹಮದೀಯ ಸಂತ ಮುಯಿನ್-ಉದ್-ದೀನ್ ಚಿಸ್ಠಿಯವರ ಸಮಾಧಿಯಿದೆ. ಇಲ್ಲಿ ಬಿಳಿ ಅಮೃತಶಿಲೆಯ ಕಟ್ಟಡಗಳುಂಟು. ಅಕ್ಬರ್ ದೊರೆ ತನ್ನ ರಾಣಿಯ ಸಂಗಡ ಆಗ್ರಾದಿಂದ ಇಲ್ಲಿಗೆ ನಡೆದುಬಂದು ಮಗನನ್ನು ಪಡೆಯುವುದಕ್ಕಾಗಿ ಪ್ರ್ರಾರ್ಥಿಸಿದನೆಂದು ಪ್ರತೀತಿ. 1200ರಲ್ಲಿ ಇಲ್ಲಿದ್ದ ಒಂದು ಜೈನ ದೇವಾಲಯವನ್ನು ಮಸೀದಿಯಾಗಿ ಪರಿವರ್ತಿಸಲಾಯಿತೆಂದು ತಿಳಿದುಬರುತ್ತದೆ. ಇದು ತಾರಗರ್ ಬೆಟ್ಟದ ಇಳಿಜಾರಿನಲ್ಲಿದೆ. ಇದರ ಕಲೆಯ ಸೌಂದರ್ಯ ಇಂದಿಗೂ ಅಲ್ಪಸ್ವಲ್ಪ ಉಳಿದಿದೆ. ಇಲ್ಲಿರುವ ಒಂದು ದೊಡ್ಡ ಛಾವಣಿಗೆ 40 ಆಧಾರಸ್ತಂಭಗಳಿವೆ. ಬೆಟ್ಟದ ತುದಿಯಲ್ಲಿರುವ ಕೋಟೆಯ ಗೋಡೆ ಸುಮಾರು 2 ಮೈ.ಗಳಷ್ಟಿದೆ. ಈ ಕೋಟೆಗೆ ಕಾಲುದಾರಿ ಮಾತ್ರವುಂಟು.
ಅಜ್ಮೀರ್ ನಗರ ಒಂದು ಮುಖ್ಯ ಆಡಳಿತ ಕೇಂದ್ರ ಮತ್ತು ರೈಲ್ವೆನಿಲ್ದಾಣ. ನಗರ ನಿರ್ಮಾಣ ಉತ್ತಮ ಯೋಜನೆಯಿಂದ ಕೂಡಿದ್ದು ಅದಕ್ಕೆ ಸೌಂದರ್ಯವನ್ನಿತ್ತಿದೆ. ಸಾಂಬಾರ್ ಸರೋವರ ಹಾಗೂ ರಾಮ್‍ಸುರ್‍ನಿಂದ ಬರುವ ಉಪ್ಪು ಇಲ್ಲಿ ವ್ಯಾಪಾರವಾಗುತ್ತದೆ. ಈ ನಗರ ಎಣ್ಣೆ ತಯಾರಿಕೆಗೆ, ಹತ್ತಿ ಬಟ್ಟೆಗಳಿಗೆ ಬಣ್ಣಹಾಕುವ ಕೈಗಾರಿಕೆಗೆ ಹೆಸರುವಾಸಿಯಾಗಿದೆ. 1875ರಲ್ಲಿ ವೇಯೋ ರಾಜಕುಮಾರ ಕಾಲೇಜನ್ನು ಸ್ಥಾಪಿಸಲಾಯಿತು. ಮೊದಲು ಇದು ರಾಜಪುತ್ರಸ್ಥಾನದ ಶ್ರೀಮಂತ ವರ್ಗದ ಮಕ್ಕಳಿಗೆ ಮೀಸಲಾಗಿತ್ತು. ಆಗ್ರಾ ವಿಶ್ವವಿದ್ಯಾನಿಲಯಕ್ಕೆ ಸೇರಿದ ಕಾಲೇಜುಗಳು ಈ ನಗರದಲ್ಲಿವೆ.
ಅಜ್ಮೇರ್ ಇದು ರಾಜಸ್ಥಾನ ರಾಜ್ಯದ ಒಂದು ಪ್ರಮುಖ ಪಟ್ಟಣ. ರಾಜಸ್ಥಾನದ ಐದನೆಯ ದೊಡ್ಡ ಪಟ್ಟಣವಾಗಿದೆ. ಇದು ಅಜ್ಮೇರ್ ಜಿಲ್ಲೆಯ ಮುಖ್ಯಸ್ಥಳವಾಗಿಯೂ, ರಾಜಸ್ಥಾನ ರಾಜ್ಯದಲ್ಲಿ ಮಧ್ಯಭಾಗದಲ್ಲಿದ್ದು ವ್ಯಾಪಾರ ಕೇಂದ್ರವಾಗಿಯೂ ಪ್ರಸಿದ್ಧವಾಗಿದೆ. ಇಲ್ಲ್ಲಿ ಸೂಫಿ ಸಂತ ಕ್ವಾಜಾ ಮೊಯ್ನುದ್ದೀನ್ ಚಿಸ್ತಿ ಯ ಪೂಜಾ ಸ್ಥಳವಿದೆ. ಹತ್ತಿರದಲ್ಲಿ ಅಂದರೆ ಸುಮಾರು ೧೧ ಕಿ.ಮೀ.ದೂರದಲ್ಲಿ ಪುಷ್ಕರ ವಿದ್ದು ಇದು ಮುಸಲ್ಮಾನ ಹಾಗೂ ಹಿಂದು ಎರಡು ಧರ್ಮೀಯರಿಗೂ ಯಾತ್ರಾ ಸ್ಥಳವಾಗಿದೆ.
ಊರು ಅರಾವಳಿ ಬೆಟ್ಟಗಳ ಉತ್ತರದ ತುದಿಯ ಇಳಿಜಾರಿನಲ್ಲಿದೆ. . ಇದರ ಉತ್ತರಕ್ಕೆ ಆನಾಸಾಗರ, ಮೇಲುಭಾಗದಲ್ಲಿ ಫಾಯ್ ಸಾಗರಗಳೆಂಬ ಸರೋವರಗಳುಂಟು. ಎರಡನೆಯ ಸರೋವರ ಅಜ್ಮೀರ್ ಪಟ್ಟಣಕ್ಕೆ ನೀರನ್ನು ಸರಬರಾಜು ಮಾಡುತ್ತದೆ.
ಅಜ್ಮೀರ್ ರಾಜಾಸ್ಥಾನದಲ್ಲಿನ ಈ ನಗರ 11ನೆಯ ಶತಮಾನದ ಕೊನೆಯಲ್ಲಿ ಚೌಹಾನ್ ವಂಶದ ರಾಜ ಅಜಯದೇವನಿಂದ ನಿರ್ಮಿತವಾಯಿತು.
ರಾಷ್ಟ್ರೀಯ ಶಾಖೋತ್ಪನ್ನ ವಿದ್ಯುತ್‌ ನಿಗಮ ಇಲ್ಲಿ ನಿರ್ಮಿಸಿರುವ ಸೂಪರ್‌ ಥರ್ಮಲ್‌ ವಿದ್ಯುತ್‌ ಸ್ಥಾವರದ 800 ಮೆಗಾವಾಟ್‌ ಸಾಮರ್ಥ್ಯದ 1ನೇ ಘಟಕ ಈ ತಿಂಗಳಲ್ಲೇ ಪರೀಕ್ಷಾರ್ಥವಾಗಿ ವಿದ್ಯುತ್‌ ಉತ್ಪಾದಿಸಲು ಸಜ್ಜಾಗಿದೆ. ರಾತ್ರಿ ಹಗಲೆನ್ನದೆ ಐದು ಸಾವಿರಕ್ಕೂ ಹೆಚ್ಚು ಕಾರ್ಮಿಕರು ಮತ್ತು 250ಕ್ಕೂ ಹೆಚ್ಚು ತಜ್ಞರು ಇದಕ್ಕಾಗಿ ಕೆಲಸ ಮಾಡುತ್ತಿದ್ದಾರೆ.
ಬಾಯ್ಲರ್‌, ಟರ್ಬೈನ್‌, ಸ್ವಿಚ್‌ಯಾರ್ಡ್‌ ಸೇರಿದಂತೆ ವಿವಿಧ ಕಾರ್ಯಗಳು ಬಹುಪಾಲು ಪೂರ್ಣಗೊಂಡಿವೆ. ‘ತಲಾ 800 ಮೆಗಾವಾಟ್‌ ಸಾಮರ್ಥ್ಯದ ಮೂರು ಘಟಕಗಳು ಮೊದಲ ಹಂತದಲ್ಲಿ ತಲೆ ಎತ್ತಲಿವೆ. ಒಂದನೇ ಘಟಕದ ಬಾಯ್ಲರ್‌, ಟರ್ಬೈನ್‌ ಮತ್ತು ಕೊಳವೆ ಸ್ವಚ್ಛತೆ ಕೆಲಸ ನಡೆಯುತ್ತಿದೆ. ಇದಕ್ಕೆ ಒತ್ತಡದ ಗಾಳಿ ಮತ್ತು ಆವಿ ಬಳಸುತ್ತಿದ್ಧಾರೆ. ಇನ್ನೂ ಒಂದು ವಾರ ಈ ಕೆಲಸ ನಡೆಯುತ್ತದೆ. ನಂತರ ಡೀಸೆಲ್‌ ಬಳಸಿ ಮೊದಲು ಪರೀಕ್ಷಾರ್ಥವಾಗಿ ವಿದ್ಯುತ್‌ ಉತ್ಪಾದನೆ ಮಾಡುವ ಯೋಜನೆ ಇದೆ. ನಿರಂತರ ವಿದ್ಯುತ್‌ ಉತ್ಪಾದನೆಗೆ ಬೇಕಾಗುವ ಕಲ್ಲಿದ್ದಲು ಸರಬರಾಜು, ನೀರು ಇತ್ಯಾದಿ ಮೂಲಸೌಲಭ್ಯಗಳನ್ನು ಹೊಂದಿಸಿಕೊಳ್ಳಲು ಸಮಯ ಬೇಕಾಗುತ್ತದೆ. ರಾಜ್ಯ ತನ್ನ ಪಾಲಿನ ವಿದ್ಯುತ್‌ ಪಡೆಯಲು ಕನಿಷ್ಠ 2016 ಸೆಪ್ಟೆಂಬರ್‌ ತಿಂಗಳವರೆಗೆ ಕಾಯಬೇಕಾಗುತ್ತದೆ.ಕೂಡಗಿ ನಿಲ್ದಾಣದಿಂದ ಸ್ಥಾವರಕ್ಕೆ ಸಂಪರ್ಕ ಕಲ್ಪಿಸುವ ಜೋಡಿ ರೈಲ್ವೆ ಮಾರ್ಗಕ್ಕೆ, ಈ ತಿಂಗಳ ಒಳಗೆ ಜಮೀನು ಹಸ್ತಾಂತರ ಆಗಬಹುದು. ಸುಭಾಸಿಸ್‌ ಘೋಷ್‌)
ಪೂರ್ಣ ಪ್ರಮಾಣದ ವಿದ್ಯುತ್‌ ಉತ್ಪಾದನೆ ಆರಂಭವಾದರೆ ದಿನಕ್ಕೆ ಕನಿಷ್ಠ 8 ರಿಂದ 9 ರೈಲುಗಳಲ್ಲಿ ಕಲ್ಲಿದ್ದಲು ಕೂಡಗಿಗೆ ಬರಬೇಕಾಗುತ್ತದೆ. ಇದಕ್ಕೆ ಯಾರ್ಡ್‌ನಲ್ಲಿ ಜೋಡಿ ರೈಲ್ವೆ ಮಾರ್ಗದ ಅಗತ್ಯ ಇದೆ. ಹೀಗಾಗಿ ರೈಲು ಮಾರ್ಗ ನಿರ್ಮಾಣದ ನಂತರವೇ ಉತ್ಪಾದನೆ ಸಾಧ್ಯವಾಗಬಹುದು. ಸೆಪ್ಟೆಂಬರ್‌ ವೇಳೆಗೆ ಎಲ್ಲ ಸಮಸ್ಯೆಗಳು ಬಗೆಹರಿದು 1ನೇ ಘಟಕ ಪೂರ್ಣವಾಗಿ ಕಾರ್ಯಾರಂಭ ಮಾಡಿ, ರಾಜ್ಯಕ್ಕೆ 400 ಮೆಗಾವಾಟ್‌ ವಿದ್ಯುತ್ ಸಿಗಬಹುದು.ಒಪ್ಪಂದದ ಪ್ರಕಾರ ಕೂಡಗಿ ಘಟಕದಲ್ಲಿ ಉತ್ಪಾದನೆಯಾಗುವ ಒಟ್ಟು ವಿದ್ಯುತ್‌ನಲ್ಲಿ ಶೇ 50ನ್ನು ರಾಜ್ಯಕ್ಕೆ ನೀಡಬೇಕಾಗುತ್ತದೆ. 1ನೇ ಘಟಕದಲ್ಲಿ ಗರಿಷ್ಠ 800 ಮೆಗಾವಾಟ್ ವಿದ್ಯುತ್‌ ಉತ್ಪಾದನೆ ಆದರೆ, ಅದರಲ್ಲಿ 400 ಮೆಗಾವಾಟ್‌ ಕರ್ನಾಟಕ ರಾಜ್ಯಕ್ಕೆ ಸಿಗುವುದು. ಉಳಿದದ್ದನ್ನು ದಕ್ಷಿಣದ ರಾಜ್ಯಗಳಿಗೆ ಸರಬರಾಜು ಮಾಡಲಾಗುತ್ತದೆ.
1ನೇ ಘಟಕ ಆರಂಭದ ನಂತರದ ಪ್ರತಿ ಆರು ತಿಂಗಳ ಅಂತರದಲ್ಲಿ ಇನ್ನೆರಡು ಘಟಕಗಳು ಕಾರ್ಯಾರಂಭ ಮಾಡಲಿವೆ. ಒಟ್ಟಿನಲ್ಲಿ 2017ರ ವೇಳೆಗೆ ಪೂರ್ಣ ಪ್ರಮಾಣದಲ್ಲಿ 2,400 ಮೆಗಾವಾಟ್‌ ಉತ್ಪಾದನೆ ಆಗಲಿದೆ. ಇದರಿಂದ ರಾಜ್ಯಕ್ಕೆ ಒಟ್ಟು 1,200 ಮೆಗಾವಾಟ್‌ ಲಭ್ಯ ಆಗಲಿದೆ. ರಾಜ್ಯದ ವಿದ್ಯುತ್‌ ಕ್ಷಾಮವೂ ಸ್ವಲ್ಪ ನೀಗಲಿದೆ. ಜಮೀನು ಕಳೆದುಕೊಂಡ ಸಂತ್ರಸ್ತ ಕುಟುಂಬಗಳ ಮಕ್ಕಳು ಮತ್ತು ಸ್ಥಳೀಯರಿಗೆ ಉದ್ಯೋಗದಲ್ಲಿ ಆದ್ಯತೆ ಇರುವುದು.
ಯೋಜನೆಗೆ ಕೃಷ್ಣ ನದಿಯ ಆಲಮಟ್ಟಿ ಅಣೆಕಟ್ಟಿನಿಂದ ಗಂಟೆಗೆ 7,380 ಘನ ಮೀಟರ್ ನಂತೆ ಒಂದು ಪೈಪ್ಲೈನ್ ಮೂಲಕ ಸರಬರಾಜು ಮಾಡಲಾಗುತ್ತದೆ. ನೀರಿನ, ಯೋಜನೆಯ ಸೈಟ್ 18 ಕಿಲೋಮೀಟರ್ ದೂರದಲ್ಲಿದೆ. ನೀರಿನ್ನು ಯೋಜನೆಯ ಸೈಟ್ ಹತ್ತಿರ ಒಂದು/ಎರಡು ಕೆರಯಲ್ಲಿ ಸಂಗ್ರಹಿಸಲಾಗುವುದು.
ಸುಮಾರು 8,000 ಟಿಪಿಡಿ ಯಷ್ಟು ಹಾರುವ ಬೂದಿ ಮತ್ತು 2,000 ಟಿಪಿಡಿ ಕೆಳಗೆ ಬೀಳುವ ಬೂದಿಯನ್ನು ವಿಲೇವಾರಿ ಕೆಲಸ ನಡೆಯಲಿದೆ. ಘಟಕದಲ್ಲಿ ಅಗತ್ಯವಿರುವ ಹೆಚ್ಚಿನ ಮಟ್ಟದ ಸಿಮೆಂಟು ಉತ್ಪಾದಿಸಲು ಈ ತ್ಯಾಜ್ಯನ್ನು ವಿಲೇವಾರಿ ವ್ಯವಸ್ಥೆಯನ್ನು ಮಾಡುವ ಯೋಜನೆ ಹೊಂದಿದೆ.
ಕೂಡಗಿ ಸೂಪರ್ಕ್ರಿಟಿಕಲ್ ವಿದ್ಯುತ್ ಸ್ಥಾವರದಲ್ಲಿ ಆರಂಭದಲ್ಲಿ ದೇಶೀಯ ಇದ್ದಿಲು ಬಳಸುವುದು, ಭವಿಷ್ಯದಲ್ಲಿ ಶಕ್ತಿ ಮಿಶ್ರಿತ ಕಲ್ಲಿದ್ದಲು ಬಳಸಬಹುದೆಂದು ನಿರೀಕ್ಷಿಸಲಾಗಿದೆ. ಮಾಡುವಾಗ, ಈ ಯೋಜನೆಗೆ ಜಾರ್ಖಂಡ್’ನಲ್ಲಿರುವ ಎನ್ಟಿಪಿಸಿಯು ಅದರ ಪಕ್ರಿ ಬವಾದಿಹ್ ಕಲ್ಲಿದ್ದಲು ಬ್ಲಾಕ್ ನಿಂದ ಕಲ್ಲಿದ್ದಲು ಒದಗಿಸಲಾಗುವುದು. ವರ್ಷಕ್ಕೆ 12ಮಿಲಿಯನ್ ಟನ್ ಕಲ್ಲಿದ್ದಲು ಅವಶ್ಯಕತೆಯಿದೆಯೆಂದು ಅಂದಾಜಿಸಲಾಗಿದೆ.
ಅಂದರೆ (ಒಂದು ತಿಂಗಳಲ್ಲಿ 10 ಲಕ್ಷ ಟನ್ ಕಲ್ಲಿದ್ದಲು ಉರಿದು ಬೂದಿಯಾಗುವುದು. ಎಂದರೆ ಪ್ರತಿದಿನ 8೦,ಸಾವಿರ ಟನ್ ಅಥವಾ 8 ಲಕ್ಷ ಟ್ವಿಂಟಾಲ್ ಕಲ್ಲಿದ್ದಲು ಉರಿದು ಬೂದಿಯಾಗುವುದು. ಅದೇ ಪ್ರಮಾಣದಲ್ಲಿ ಹೊಗೆ ಉಗಳುವುದು?
ಪವರ್ ಪ್ರಾಜೆಕ್ಟ್ ನಿರ್ಮಾಣಕ್ಕಾಗಿ ಬೇಕಾದ ಇಂಧನ ಕೆಪಿಟಿಸಿಎಲ್ ನ ಬಸವನ ಬಾಗೇವಾಡಿ ಸಬ್ಸ್ಟೇಷನ್ ಮೂಲದಿಂದ ಒದಗಲಿದೆ. ಆ ಸ್ಥಳ ಕೂಡಲಗಿಯಿಂದ ಸುಮಾರು 20ಕಿಮೀ. ದೂರದಲ್ಲಿದೆ.
ಎನ್ಟಿಪಿಸಿ ಲಿಮಿಟೆಡ್, ಭಾರತ ಸರ್ಕಾರದ ಸಾರ್ವಜನಿಕ ಕಂಪೆನಿಯಾಗಿದೆ. 1975 ರಲ್ಲಿ ಸ್ಥಾಪಿಸಲ್ಪಟ್ಟಿರುವ ಸಂಪೂರ್ಣ ಸ್ವಾಮ್ಯದ ಉದ್ಯಮ. 45,548ಮೆ.ವ್ಯಾ.ವಿದ್ಯುತ್ ಸಾಮರ್ಥ್ಯಕ್ಕೂ ಮೇಲೆ ಉಷ್ಣ ವಿದ್ಯುತ್ ಉತ್ಪಾದಿಸುವ ದೇಶದ ದೊಡ್ಡ ಕಂಪನಿಯಾಗಿದೆ. ಈ ಕೂಡಲಗಿ ವಿದ್ಯುತ್ ಯೋಜನೆಯಲ್ಲಿ "ಜನರೇಶನ್ ಉನ್ನತಮಟ್ಟದ್ದು , ಗ್ರೀನ್ ಹೌಸ್ ಗ್ಯಾಸ್ ತೀವ್ರತೆ ಕಡಿಮೆ" ನೀತಿಯನ್ನು ಹೊಂದಿದೆ. 'ನಮ್ಮ ಪರಿಸರದ ಸಮತೋಲನವು ನಮ್ಮ ದೃಷ್ಟಿ' ಎಂದು ಹೇಳಿಕೆ ಕೊಟ್ಟಿದೆ. ,'ನಮ್ಮಎಲ್ಲಾ ಚಟುವಟಿಕೆಗಳು ಮತ್ತು ಕಾರ್ಯಾಚರಣೆಗಳು ಪರಿಸರ ನಿಯಮಗಳಿಂದ ನಿರ್ದೇಶಿಸಲ್ಪಡುತ್ತವೆ’’ ಎಂದು ಎನ್ಟಿಪಿಸಿ ಕಂಪೆನಿಯು ವ್ಯಾಖ್ಯಾನಿಸುತ್ತದೆ. 'ಇದು ಸುಸ್ಥಿರ ಬೆಳವಣಿಗೆಗೆ ಬದ್ಧವಾಗಿದೆ'. 'ನಮಗೆ ಮತ್ತು ಮುಂದಿನ ಪೀಳಿಗೆಗಳಿಗೆ ಎಲ್ಲಾ ಸ್ವಚ್ಛ ಪರಿಸರ ಖಚಿತಪಡಿಸುವುದರ ಬಗ್ಗೆ ಕಂಪನಿ ಕಾಳಜಿ ಹೊಂದಿದೆ’ ಎನ್ನುತ್ತಾರೆ ಕಂಪನಿಯ ಮುಖ್ಯಸ್ಥರು.
ಕರ್ನಾಟಕ ಮತ್ತು ಎನ್ಟಿಪಿಸಿ, ಪವರ್ ಕಂಪನಿ-ಕರ್ನಾಟಕ ಲಿಮಿಟೆಡ್ , ಮತ್ತು ಕರ್ನಾಟಕ ಇಂಧನ ಇಲಾಖೆಗಳು,ಕೂಡಗಿ ಸೂಪರ್ ಉಷ್ಣ ವಿದ್ಯುತ್ ಸ್ಥಾವರ ನಿರ್ಮಿಸಲು ಜನವರಿ 2009 ರಲ್ಲಿ ಸೇರಿ ಒಂದು ಕರಾರು ಮಾಡಿಕೊಂಡರು. ಯೋಜನೆಯ ಹೆಚ್ಚಾಗಿ ಬರಡು ಮತ್ತು ಕಲ್ಲಿನ ಭೂಮಿ ಒಳಗೊಂಡಿದೆ. ಏಕ ಅಥವಾ ವಾಣಿಜ್ಯ ಕೃಷಿ ಬೆಳೆಗಳೊಂದಿಗೆ ಭಾಗಶಃ ಸುಮಾರು 4,100 ಎಕರೆ ಪ್ರದೇಶದಲ್ಲಿ ಕಟ್ಟಲಾಗುತ್ತಿದೆ. ಯೋಜನೆಯ ಉದ್ದೇಶಕ್ಕಾಗಿ ಸೆಪ್ಟೆಂಬರ್ 2010 ರಲ್ಲಿ ಅರಣ್ಯ ತೆರವು ಪಡೆದರು.
ಕೂಡಗಿ ಸೂಪರ್ ಥರ್ಮಲ್ ಪವರ್ ಪ್ರಾಜೆಕ್ಟ್ 4000 ಮೆವ್ಯಾ ಸಾಮರ್ಥ್ಯ ಹೊಂದಿರುತ್ತದೆ. ಈ ಸ್ಥಾವರಕ್ಕೆ ದೂಸಾನ್ ಪವರ್ ಸಿಸ್ಟಮ್ಸ್ ಇಂಡಿಯಾ ಪ್ರೈವೇಟ್ ಲಿಮಿಟೆಡ್ ಜನರೇಟರ್ ಪೂರೈಸಲಿದೆ. ತೋಷಿಬಾ ಜೆಎಸ್ಡಬ್ಲು ಪವರ್ ಸಿಸ್ಟಮ್ಸ್ ಪ್ರೈವೇಟ್ ಲಿಮಿಟೆಡ್ ಸೂಪರ್ ಕ್ರಿಟಿಕಲ್’ ಸ್ಟೀಮ್ ಟರ್ಬೈನ್ & ಜನರೇಟರ್'ಗಳನ್ನು ಎನ್ಟಿಪಿಸಿಗೆ ಸರಬರಾಜು ಮಾಡುವುದು.
ಇಲ್ಲಿ ಎನ್ಟಿಪಿಸಿ ಉಷ್ಣ ಸೂಪರ್ಕ್ರಿಟಿಕಲ್ ವಿದ್ಯುತ್ ಯೋಜನೆಯನ್ನು ಆರಂಭಿಸಿದೆ.( ( . ನ್ಯಾಶನಲ್ ಥರ್ಮಲ್ ಪವರ್ ಕಾರ್ಪೋರೇಶನ್ ಲಿಮಿಟೆಡ್'. ;ಇದು ಭಾರತದ ಸರ್ಕಾರದ ಅಧೀನದ ಕಂಪನಿ. ಕೇಂದ್ರ ಇಂಧನ ಮಂತ್ರಿಯವರ ಅಧೀನದಲ್ಲಿರುವುದು. ಭಾರತದ ಅತಿ ದೊಡ್ಡ ಕಂಪನಿಗಳಲ್ಲಿ ಒಂದು.)
ಮೊದಲ ಹಂತದ ಸ್ಥಾವರ ಮೂರು ಸೂಪರ್ಕ್ರಿಟಿಕಲ್ ಕಲ್ಲಿದ್ದಲು-ಉರಿಯ ಬಾಯ್ಲರ್ಗಳು ಮತ್ತು ಮೂರು 800ಮೆಗಾವಾಟ್’ಗಳು ಆವಿ-ಚಕ್ರಗಳಿಂದ ಕೂಡಿದ ಟರ್ಬೈನ್’ಗಳು-ಇವುಗಳ ಸ್ಥಾಪನೆ. ಮೂರು ಬಾಯ್ಲರ್’ಗಳಲ್ಲಿ ಎರಡನ್ನು ,ಡೋಸಾನ್ ಸರಬರಾಜು ಮಾಡುವುದು. ಅದು ಗಂಟೆಗೆ 2,550 ಟಿ. ನಷ್ಟು ಉನ್ನತ ಉಗಿ-ಒತ್ತಡ 271 ಕೆ.ಜಿ./ಘನ ಸಂ.ಮೀ.ಗಳಿಗೆ ತಲುಪಿವ ಒತ್ತಡ ಮತ್ತು 569 ಸೆಂ. ಮಟ್ಟದ ತಾಪ, ಉತ್ಪಾದಿಸುತ್ತದೆ.
ಕರ್ನಾಟಕದಲ್ಲಿ ಮೊಟ್ಟ ಮೊದಲ ಬಾರಿ ಈ ಕಂಪನಿ ದೊಡ್ಡ ವಿದ್ಯುತ್ ಸ್ಥಾವರ ಯೋಜನೆ ಹಮ್ಮಿಕೊಂಡಿದೆ. ಕೂಡಗಿಯಲ್ಲಿ ಎನ್ಟಿಪಿಸಿಯ ಸೂಪರ್ ಥರ್ಮಲ್ ಪವರ್ ಪ್ರಾಜೆಕ್ಟ್'ನ ಮೊದಲ ಹಂತದ 3 800 ಮೆವ್ಯಾ ವಿದ್ಯುತ್ ಉತ್ಪಾದನೆಯ ಕಾರ್ಯಾಗಾರಕ್ಕೆ 2012 ಜೂನ್ 2 ರಂದು,ಕೇಂದ್ರ ವಿದ್ಯುತ್ ಸಚಿವ ಶ್ರೀ ಸುಶೀಲ್ ಕುಮಾರ್ ಶಿಂಧೆಯವರು ಶಂಕುಸ್ಥಾಪನೆಯನ್ನು ಮಾದಿದ್ದಾರೆ.
ಕೂಡಲಗಿ ಗುತ್ತಿಗೆಯನ್ನು 470ಮಿ.ಡಾಲರ್'ಗೆ ಸೂಪರ್ ಥರ್ಮಲ್ ಪವರ್ ಪ್ರಾಜೆಕ್ಟ್‍ಗೆ ಫೆಬ್ರವರಿ 2012 ರಲ್ಲಿ ತೋಷಿಬಾ ಜೆಎಸ್ಡಬ್ಲುಗೆ ಮೂರು ಹಂತದಲ್ಲಿ 800ಮೆ.ವ್ಯಾ.ಸೂಪರ್ಕ್ರಿಟಿಕಲ್ ಉಗಿ ಪೂರೈಕೆ ಮತ್ತು ಉತ್ಪಾದಕಗಳನ್ನು ಸರಬರಾಜು ಮಾಡಲು ಗುತ್ತಿಗೆ ನೀಡಲಾಯಿತು.
ಕೂಡಗಿ - ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲುಕಿನ ಒಂದು ಗ್ರಾಮ. ಇದು ಬೆಳಗಾವಿ ವಿಭಾಗಕ್ಕೆ ಸೇರಿದೆ. ವಿಜಯಪುರದಿಂದ ದಕ್ಷಿಣ ಕಡೆಗೆ 45 ಕಿಮೀ. ದೂರದಲ್ಲಿದೆ. ರಾಜಧಾನಿ ಬೆಂಗಳೂರಿನಿಂದ 510 ಕಿ.ಮೀ.
1920ರ ಹೊತ್ತಿಗಾಗಲೇ ಒಂದು ಸಾವಿರ ಕಟ್ಟು ಸಂಗ್ರಹವಾಯಿತು. ಅವುಗಳನ್ನು ಪ್ರಕಟಿಸಬೇಕೆಂಬ ಹಂಬಲ ಹೆಚ್ಚಾಯಿತು. ಜನಪ್ರೀಯ ವಕೀಲರಾಗಿದ್ದರೂ ತಮ್ಮ ವೃತ್ತಿಯಲ್ಲಿ ಇಷ್ಟೇ ಫೀ, ಸಂಭಾವನೆ ಕೊಡಬೇಕೆಂಬ ಕರಾರು ಇರಲಿಲ್ಲ. ಯಾರು ತಿಳಿದು ಕೊಡುತ್ತಾರೋ ಅಷ್ಟರಲ್ಲೇ ಸಂಸಾರ ತೂಗಿಸಬೇಕಾಗಿತ್ತು. ಫಕ್ಕೀರಪ್ಪನವರು ಹಗಲಿರುಳು ಶ್ರಮವಹಿಸಿ ಮಾಡಿದ ಸಂಶೋಧನೆ ಮೂಲಕ ವಚನಶಾಸ್ತ್ರ ಪ್ರಸಾರ ಭಾಗ -1 ಗ್ರಂಥ ತಯಾರಾಯಿತು. ಆಗ ಬರೆದ ಬೃಹತ್ ಕೃತಿ ವೀರಶೈವರಲ್ಲಿ ಇರುವದು ಅನೇಕ ಸ್ವಾಮಿಗಳಿಗೆ, ವಿದ್ವಾಂಸರಿಗೆ ಹೊಳೆದಿರಲಿಲ್ಲ. ಇದನ್ನು ಹೇಗಾದರೂ ಮಾಡಿ ಹೊರಹಾಕಬೇಕೆಂಬ ಸಂಕಲ್ಪದೊಂದಿಗೆ ಮಂಗಳೂರಿನ ಬಾಶೆಲ್‌ಮಿಶನ್ ಪ್ರೆಸ್ಸಿಗೆ 500 ರೂ.ಗಳೊಂದಿಗೆ ಹಸ್ತಪ್ರತಿ ಕೊಟ್ಟು ಕಳಿಸಿದರು. ಕೆಲ ದಿನಗಳ ನಂತರ ಅವರಿಂದ ಈ ರೀತಿ ಉತ್ತರ ಬಂದಿತು. ನಮಗೆ ಮುದ್ರಣ ಮಾಡಲು ಆಗುತ್ತಿಲ್ಲವೆಂದು ಪತ್ರ ಬರೆದು ಹಣದ ಜತೆಗೆ ಹಸ್ತಪ್ರತಿ ಕಳಿಸಿದರು. ಹಳಕಟ್ಟಿಯವರಿಗೆ ನಿರಾಶೆಯಾಯಿತು.
ಆ ನಂತರ ಹಸ್ತಪ್ರತಿ ರೂಪದಲ್ಲಿದ್ದ ಈ ವಚನಸಂಪತ್ತನ್ನು ಸಂಪಾದಿಸಿ ಮುದ್ರಿಸಿ ಪುಸ್ತಕರೂಪದಲ್ಲಿ ಹೊರತರಲು ಮುಂದಾದ ಇವರು ಇದಕ್ಕಾಗಿ ೧೯೨೫ರಲ್ಲಿ ತಮ್ಮ ಸ್ವಂತಮನೆ ಮಾರಿ "ಹಿತಚಿಂತಕ ಮುದ್ರಣಾಲಯ"ವನ್ನು ಪ್ರಾರಂಭಿಸಿದರು. ಅಲ್ಲಿಂದ ವಚನ ಸಾಹಿತ್ಯ ಕೃತಿಗಳ ಸುರಿಮಳೆಯೇ ಶುರುವಾಯಿತು. ನಿಜಕ್ಕೂ ಆಗ ಹಳಕಟ್ಟಿಯವರಿಂದ ವಚನಕ್ರಾಂತಿಯೇ ನಡೆದಿತ್ತು. ಇವರು ಸಂಪಾದಿಸಿ ಪ್ರಕಟಿಸಿದ ಒಂದೊಂದು ವಚನಸಂಕಲನದ ಕೃತಿಯೂ ಇಂದಿಗೂ ಸಾರಸ್ವತ ಲೋಕದ ಮಾಣಿಕ್ಯಗಳೇ ಆಗಿವೆ. ಹಳಕಟ್ಟಿಯವರು ತಾಳೆಯೋಲೆಗಳನ್ನು ಸಂಗ್ರಹಿಸುವುದಕ್ಕೆ ಮೊದಲು ಕವಿ ಚರಿತೆಕಾರರು ಗುರುತಿಸಿದ್ದು ಕೇವಲ ೫೦ ವಚನಕಾರರನ್ನು ಮಾತ್ರ. ಫ. ಗು. ಹಳಕಟ್ಟಿಯವರು ತಮ್ಮ ಸಂಶೋಧನೆಯ ಮೂಲಕ ೨೫೦ಕ್ಕೂ ಹೆಚ್ಚು ವಚನಕಾರರನ್ನು ಬೆಳಕಿಗೆ ತಂದರು. ಜೊತೆಗೆ ಹರಿಹರನ ೪೨ ರಗಳೆಗಳನ್ನು ಸಂಶೋಧಿಸಿ ಪ್ರಕಟಿಸಿದ ಸಾಧನೆ ಹಳಕಟ್ಟಿಯವರಿಗೆ ಸಲ್ಲುತ್ತದೆ.